
Kovrilpaĝo 
LA HOMOJ KIUJ FARIS LA 20-an JARCENTON 


En la literaturo de la Antikva Epoko la priskribo de la vivo de famuloj 
elstaraj estas tendencema. Plutarko skribis paralelajn biografiojn de 46 grandaj 
grekoj kaj romanoj, cele al kompara didaktiko de la du nacioj. Suetonio skribis 
pri la virtoj de la vivo de 12 cezaroj romiaj por denunci la tiranion. Ankaŭ 
tendenca estas la biografio de sanktuloj, dum la kristanismo primitiva kaj 
mezepoka: temas pri ekzemploj de religiaj virtoj kaj iliaj miraklaj efektoj. 

Nur la Renesanco malkovris la individuon kun aŭtonoma valoro. Paolo 
Giorio skribis la Laŭdon de famaj italoj siaepoke kaj Vasari la biografiojn de 
la grandaj artistoj de Italio (ekzemplo sekvata en la nordaj Alpoj de Karel 
van Mander, en liaj vivoj de nederlandaj pentristoj. La protestantismo krom 
produkti biografiojn de la reformistoj, profundiĝis, laŭ la principo de 
konsciencekzameno, la psikologion en la arto biografi liajn sanktulojn: 
ekzemploj ankoraŭ de ekleziuloj anglikanaj verkitaj de Walton. Post la „ 
pentristoj kaj aliaj plastikaj artistoj, aperis verkistoj, en la "Vivoj de anglaj 
poetoj" de Samuel Johnson kiu estis, siafoje, centro verŝajne de la plej elstara 
el ĉiuj biografioj, fare de lia disĉiplo James Borwell, profitante babiladojn. 
Jen la origino de la varieco specife angla de la biografio "Vivo kaj leteroj de 
famuloj": unu el la ekzemploj plej konataj estas la biografio de Dickens, fare 
de J. Forster. Tiuj verkoj skribitaj de fervoraj admirantoj havas apologian 
trajton demetante la feblecojn aŭ malpli edifajn motivojn de la biografitaj 
herooj. Tiu metodo, post la biografio de Lytton S. pri la Reĝino Viktorino kaj 
"Eminentaj Viktorianoj" disfalis favore al reestiĝo de la psikologia vero kune 
kun la historia. Tiu estas biografia metodo kiu postulas en la analizo kaj 
priskribo, arton de romanisto. Tiu tendenco populariĝis kun la romanaj 
biografioj de Emil Ludzig, Stefan Zweig, Andre Malraux, Philip Guedalla. 

La neromana biografio estis rezervita al historiistoj: historiaj monografioj 
kie la priatento dokumenta anstataŭas aŭ enŝovas flanken, la literaturan arton. 


— 





Pledo por bujabeso “ 


aŭ Kio estas labskaŭso? 
Eta promeno tra la gastronomio de PIV 


De tempo al tempo la nova prezidanto de la Akademio 
de Esperanto, Werner Bormann, elpaŝas kun artikoloj 
kaj prelegoj pri la Esperanta terminologio. Ĉiu-foje la 
klimakso de lia rezonado estas la malnova melodio pri 
(aŭ kontraŭ) neologismoj. En sia ĵusa intervjuo (Espe- 
ranto aktuell 15. 1996: 4, p. 1-2) li eĉ citas sin mem ateste 
pri la praveco de sia sinteno: "La bujabesismo estas 
minacanta danĝero." (p. 2) 

Nu, ni turnu rigardon iom pli profunden al la temo. 

Kio estas fak-lingvo? Ĉi demandon ne respondas 
Werner Bormann, sed liaj ekzemploj montras 
proksimume kion li celas: ekonomiko, fervojistiko, 
medicino, kredeble do la naturaj kaj sociaj sciencoj. 
Li konkludas: "Tio montras, ke eblas multon jam fari 
en Esperanto sen suferi pro manko de terminoj." (p. 
3) Kaj iom poste, sam-paĝe: "Tiuj ĵus menciitaj kaj 
pruvitaj kapabloj estas konvinkaj argumentoj, ke la 
faka esprimkapablo en Esperanto jam estas eminenta." 

Plur-kiale, mi dubas la verecon de ĉi asertoj. Ili 
baziĝas sur tre nefirma grundo. Konkludi el la ekzisto 
de kelketaj broŝuroj (precipe propraj) kaj terminaroj 
(kutime magraj kaj eksmodaj) pri la universala 
kapablo de Esperanto, rivelas pli la propagandiston 
kun dezir-inklina pensado ol la realiston kiu frontas 
la problemojn kiel terminologo aŭ tradukanto. Laŭ 
Bormann el la "kapvortoj" de PIV (kredeble la 
morfemoj) "facile fareblas 150000 vortoj". Sed ĉu per 
tia lingva abrakadabro“ oni kreas terminojn kaj fak- 
lingvon? Dube! Ĉu la profesora teamo de AIS verkas 
siajn sciencajn librojn en Esperanto? Tute ne! Ĉu la 
esperantisto-Nobel-premiito antaŭe publikigis en Es- 
peranto? Neniel! 


”) Responde al Werner Bormann: La faklingvo en Es- 
peranto. En: La letero de 1'Akademio de Esperanto. 
1994: 26, p. 3-5; iom ali-ortografie ankaŭ en:' Zspe- 
ranto81. 1994: 1060 (6), p. 106-107. - Ĉi saman temon 
„Bormann regurdas en: La stato kaj estonteco de la 
Internacia Lingvo Esperanto. Red. Petr Chrdle. Praha: 
Kava-Pech (1995). 191 p. (p. 57-71: Defio faklingvo.) 


Kontraŭe al la piaj deziroj, la situacio de la faka 
lingvo (tiel la terminologia kiel la scienca literaturo) 


estas mizera. Multaj sciencoj apenaŭ aŭ tute ne 
reprezentiĝas nia-lingve. Ekzistas nul serioza verko 
teologia aŭ literatur-scienca, se citi nur du ekzemplojn. 

Sed io alia timigas en la artikolo de Bormann: la 
maniero en kiu li volas krei terminojn. Li asertas: "Plej 
grave estas, ke la Fundamentaj elementoj de Esperanto 
proponas sian vortmaterialon." Anstataŭ la vorto 
kontenero (neologismo laŭ Bormann) li proponas 
kestego (ne registrita de PIV ajna-sence). Jen kiel oni 
volapukigas internaciajn elementojn por maltuja 
rekoneblo kaj tuja ridindigo de la lingvo! Laŭ Bormann 
"la apliko de sufiksoj devus esti la ĉefa rimedo por 
ricevi novajn terminojn." (p. 4) Oni sin demandas kial 
li ne volas utiligi ankaŭ la prefiksojn (kp. la utilon de 
des- sistemigitan de Piĉ). Sed antaŭ ĉio oni sin 
demandas (retorike, kompreneble), ĉu tiele Bormann 
ne renversas la tutan leksikan evoluon de Esperanto? 
La kresko de nia vort-materialo ja okazas tri-voje: 

1) per la sistemigo de la afiksa sistemo (inkluzive 
de la pluapliko de ĝisnunaj t.n. pseŭdo-afiksoj, kiel 
konvinke montris K. Pic '); 2) per novaj vort-kombinoj 
kaj 3) per la kresko de la morfemoj. Forigi la jam 
ekzistantan materialon signifus do retropaŝon kaj 
regreson. Ĝuste tion faras Bormann kaj tiele lia artikolo 
estas nenio alia ol plia pledo por lingva minimumismo, 
por ia Bazika Esperanto kaj 900-radika paŭperismo. 
Proponi tion serioze post pli ol 100-jara lingva evoluo 
signifas reeniri la lingvan geton kaj propagandi 
anakronismon. 

Bormann volas foranatemi la vortojn sejmo 
(troveblan jam en la pola vortaro de Grabowski el 1910 
2?) kaj primaso (PIV). Sed evidente sian drastan 
dehakon li volas apliki ankaŭ al la gastronomio. Laŭ 
Bormann bujabeso "preferinde" (!) nomiĝu "Franca 
fiŝsupo" (kvazaŭ temus pri supo kaj kvazaŭ ne ekzistus 
divers-specaj kaj divers-spicaj fiŝo-supoj en Francujo). 
Kaj jen la hoko en la ezoko! 





Ĉu do vanuu el nia lingvo la kuskuso kaj la 
minestrono, la nokoj kaj la pico registritaj de PIVS 
aŭ la paelo (ankoraŭ ne registrita)? Kaj ĉu la 
uniformismon lingvan paralelu ia makdonaldismo? 
Horor-vizio! Mi plu emas aperitivi, por ekzemplo, 
per ĉampano, moskatelo aŭ ŝereo, per kiro aŭ 
pastiso, fajfe pri tio, ĉu ĉi lastaj sidas PIVe aŭ 
registrigos iam poste. Kaj same riĉu la digestivoj 
(kial, apud aperitivo, PIV ne konas ĉi vorton?). Jen 
do modesta sortimento: arako, armanjako, ĝino, 
kirŝo, konjako, sakeo, slivovico (ne en PIV, sed 
saluton, Lapenna!), viskio (vi scias, se tro, vi skios 
mave...), vodko... Kaj en tia kadro bon-venas pladoj 
kaj menuoj ĉia-specaj. Nulon ni disdegnos, eĉ se - 
laŭ la timo de Bormann - nia "lingvostoko krevus". 
Ĉef-afero; nia furaĝujo eltenos la regalojn jen 
premanĝajn, jen ĉef-pladajn, jen desertajn . Ni plu 
bukanu , brezu, brogu kaj dekoktu; ni farĉu, fritu 
kaj frikasu; ni gratenu, kandizu, maceru, marinu, 
ni poĉu kaj stufu. Kaj nian soifon ni estingu per 
cidro, elo kaj klareto, per simpla biero aŭ portero 
aŭ per punĉo kaj koktelo. 

Same kiel la apetito venas dum la manĝo, tiel 
same ĝi povas veni, kiam la vojaĝo tra PIV vekas 
nian sci-volon: li lernu vortojn kaj konatiĝu kun 
pladoj. Jen: ameo, andujo, anno, arako, aspiko, 
babao, barĉo, benjeto, beŝamelo, bifsteko, biskoto, 
biskivito, blino, botargo, brioĉo, budeno, buĥto (Ur- 
ban?), bujabeso, buljono, bulko, cervelaso, 
ĉatobriando, ĉevapĉico (Urban), ĉipolato (Urban), 
dariolo, draĝeo, edamo, eskalopo, femuraĵo, fileo, 
flano, flaŭno, fonduo (ne en PIV), franĝipano, 
frikadelo (Urban), frikando, fromaĝo, galantino, 
grivoj, grujero, grumeloj, gulaŝo, halvao, jahurto, 
jokano, ĵeleo, kaĉo, kamaboko, kamemberto, 
kanelonioj, karamelo, kareo, kasuleto, kataifo, 
kaviaro, kazeo, kefiro, kekso, knelo, kompoto, 
kondimento, konfitaĵo, konsomeo, krakeno, krespo, 
kringo, kuko, kuskuso, kvaso, lasanjo (PIVS, sed 
lazanjo en PIV), maco, madejro, majonezo, 
makarono, makaronio, malvazio, manĝuo, 
marcipano, marmelado, medo, meringo, misoo, 
moĉio, mortadelo, nudelo, omleto (kaj la grandajn 
ni nomu senhezite omlegoj), parfeo, pemikano, 
pikloj, pilafo, polento, poriĝo, pralino, pureo, raguo, 
raĵniĉo (Urban), rakledo (ne en PIV), ratafio, 





raviolo, remolado, rijeto, risolo, rizoto, rokforto, 
rulado, rumo, rumsteko, saguo, sakeo, salamo, 
saŭrkraŭto (la preferata plado de la dinosaŭroj), 
savarino, semolo, sojo, spagetoj, steko, sufleo, 
sukijako, ŝaŝliko (Urban), ŝereo, ŝorbeto, tataro, 
tempuro, timbalo, toasto, tohuo, toŭfuo, turnedoso, 
vaflo, vermiĉeloj, vodko, volovano k.m.a. 

Ju pli kreskos la nombro de Esperantaj kuir- 
libroj, des pli kreskos ankaŭ la gastronomia 
terminaro. Nature kaj necese. Kaj eble, kiu scias, 
la nova prezidanto de la Akademio, sukcesos 
vulgarigi eĉ novan tian terminon el sia kuirejo 
hamburga. Tiam labskaŭso “) pace kunekzistos kun 
bujabeso kaj restariĝos la harmonio de la 
kontraŭdiroj... 


!) En la postparoloj al siaj beletraj verkoj kaj laste 
en la kolekto de siaj esperantologiaj eseoj: La 
interna vivo de Esperanto. Saarbrŭucken: Iltis 1995, 
401 p. 


?) Antoni Grabowski: S/ownik jezyka Esperanto. 
Granda vortaro pola-Esperanta. 

Warszawa: Arct 1910. 553 p. (Represo: Varsovio 
1990.) 


3) Erhard Urban: Gastronomia terminaro: 
Rotterdam: UEA 1958. 125 p. 


9 W. B. mem difinis ĝin jene: ŝip-kuireja rest- 
manĝaĵo. La Duden-vortaro difinas pli precize: 
malnova plado marista konsistanta el pureo el 
bovaĵo, ter-pomoj kaj cepoj, miksita kun 
dispecigitaj ruĝaj betoj kaj acidaj kukumoj, kun kio 
oni manĝas frititajn ovojn. La etimologion oni 
asertas neklara, sed la latva vortaro de Jaunvalkis 
kaj Gŭtmanis konas la vortojn labs kaj kauss... 





Glosoj 


abrakadabro Sorĉo-vorto. (NG) 

armanjako V in-bera brando fabrikata en Armanjako, 
malnova regiono de la sud-okcidenta Francujo (hodiaŭ 
en la departemento Gers). 

Digestivo. Likvoro aŭ brando kiun oni drinkas fine 
de manĝo. 

Fonduo. Manĝo preparita el grujero fandita en blanka 
vino. - Burgunda: plado konsistanta el etaj pecoj de 
bovaĵo plonĝigataj en bolantan oleon kaj akompanataj 
de diversaj saŭcoj. 

Kiro. Miksaĵo el blanka vino kaj riba likvoro, ĝenerale 
servata kiel aperitivo. De la nomo de kanoniko Kir 
(1876-1968), urbestro de Diĵono. 

Paelo. Hispana plado komponita el rizo safranumita, 
kuirita en pato kun mituloj, krustacoj, koko-pecoj, 
diversaj legomoj. 

Pastiso. Alkoholizita drinkaĵo surbaze de anizo 
drinkata aperitive kun aldono de akvo. (GDFE) 
Rakledo. 1. Fonduo farita el kvarono de fromaĝo 
elmetata alvarmo-fonto kaj de kiu oni skrapas la 
surfacon laŭ la mezuro de fandiĝo; 2. la fromaĝo mem 
utiligata por ĉi plado. 

Slivovico. Prun-brando. 


Mallongigoj 

GDFE Grand Dictionnaire Francais-Esperanto. 
(Paris 1992), 

NG Neologisma Glosaro de Henri Vatrĉ. (Saarbriicken 
1989), 

PIV Plena Ilustrita Vortaro de Esperanto. (Paris 1970). 
PIVS Suplemento de PIV. (Paris 1987). 

UEA Universala Esperanto-Asocio. 


Reinhard Haupenthal 
(Akademiano) 
u-====== 


















































IZOLITA PUNKTETO 


Hodiaŭ, la 15an de Decembro, mi decidis memorfesti 
la naskiĝdaton de nia majstro d-ro LAZARO 
LUDOVIKO ZAMENHOF. Izola festo, do mi havas 
neniun por dividi la ĝojon, la plezuron, la esperon kaj 
la feliĉon. Diskrete, mi etendis sur la balkono, la 
verdan flagon bredita de mi mem. Sola, tamen fidela, 
mi rigardis la flagon kaj imagis kaj kiel estis malfacile 
kaj danĝere esperantisto en la Zamenhofaj tempoj. La 
malfacilaĵoj estis teruraj. Nune, esti esperantisto, 
kvankam sola, estas pli facila ol dum d-ro Zamenhof 
vivadis. Li, certe sekvis krutajn vojojn eĉ donacis al 
la mondo, la plej perfektan komunikilon al nuna 
homaro. Mi bataladas tagnokte por disvastigi 
Esperanton ĉirkaŭ mi, sed iĝas ĉiam pli malfacila 
tasko, do la nuna homaro, precipe la junuloj, ankoraŭ 
ne emas vivi la esperantan movadon. Ili ankoraŭ ne 
pretas por ensorbi la esperantajn aferojn. 

Kia plezuro estas vekiĝi ĉiutage kaj imagi, ke mia 
animo estas Internacia! Mi estas sola en mia urbo, tio 
estas vera. Sed ne gravas, do mi daŭros eterne 
batalanta, do eniris ene de mia koro, tiu mirinda flamo, 
ekzistanta en la plenamaj koroj. Jes,mi sentas la 
ĉiutagan feliĉon, kiam mi memoras kiom da en-kaj 
eksterlandaj geamikoj mi konkeris dank'al Esperanto. 
Esperanto kuraĝigis min, skribi amvortojn en plenĝojo 
kaj espero. Jes, mi certas ke nia mondo havas solvon. 
Estas la amo, la amikeco, la kompreno kaj ĉefe la 
volonteco. Tiel pensante, mi konvinkiĝis ke fakte mi 
ne estas tutsola, do vojiranta kune, estas la 
esperantistaro. Tiel, laborante kune, ni iam sukcesos 
kreskigi nian sanktan movadon. Tiam estos multaj, 
"IZOLAJ PUNKTETOJ", kaj fine, ni kuniĝos por 
donaci iomete de nia feliĉo al niaj proksimuloj, ĝis 
nun apatiaj. 

Hodiaŭ, mi staris sola, rigardante la esperantan 
flagon,pensanta en la ega premio ricevita, antaŭ du 
jaroj, kiam mi decidis lerni Esperanton. Pere de Es- 
peranto oni konas interne, la koron de aliuloj, ĉefe de 
niaj leteramikoj. Esperanto iĝis por mi religio kiun 
mi cirkaŭ prenis per malfermitaj brakoj. Esperanto 
estas amlingvo, do ŝajnas neeble paroli misvortojn, 
ĉar la esperantistoj celas ĉiam la pacon, la amon kaj 
la interkomprenon je malsamaj rasoj kaj popoloj. En 
ĉi tiu grava dato, mi elkore salutas la tutmondan 
samideanaron. 


WALDOMIRO ARENHART 


ASPEKTOJ PRI 
KONSERVADO KAJ  W 
FROSTIGO DE NUTRAJOJ 


La konservado de nutraĵoj per malvarmo: Ĉiu 
nutraĵo enhavas enzimojn kaj mikroorganismojn kiuj 
povas modifi ĝiajn kvalitojn kaj malbonigi ĝin. La 
mikroorganismoj vivas kaj plimultiĝas ĝenerale en 
temperaturzono inter 16 kaj 52 centigradoj. Kun 
plialtiĝo de temperaturo per varmo aŭ ĝia malpliigo 
per malvarmo, la ebloj de plimultiĝo kaj supervivo 
de mikroorganismo estas pli kaj pli reduktitaj. 

Ju pli malalta temperaturo en kiu la nutraĵo estas 
konservita, des pli bona estos ĝia konservado. 

La hejma fridujo aŭ frostigilo, kapablas refreŝigi 
la nutraĵojn, konservi ilin en temperaturo proksimuma 
al 5 centigradoj. Tiu ĉi temperaturo estas sufiĉa nur 
por konservi la nutraĵojn en limigita tempo, ĉar kelkaj 
bakterioj plu disvolviĝas malrapide kaj la enzimoj 
agas, tiel ke nutraĵoj putriĝas post kelkaj tagoj aŭ 
semajnoj, laŭ la produkto. 

La ordinara glaciigilo de fridujo atingas ĝenerale 
temperaturon inter 0 kaj 5 centigradoj kiu estas sufiĉa 
por frostigi supraĵe kelkajn nutraĵojn. Tiu refreŝigo 
okazas tamen en malrapida fazo, kiam formiĝas glaciaj 
kristaloj . En tiu fazo la malrefreŝiĝo rompas la murojn 
de la ĉeloj de nutraĵoj, kio malbonigas ĝian eksteron, 
aranĝon kaj nutran valoron. Do, la ordinara fridujo ne 
devas esti uzata dum longaj periodoj, ĉar ĝi ne donas 
bonajn rezultojn. 

La frostigilo povas glaciigi adekvate la nutraĵojn 
adekvante la nutraĵojn, ĉar ĝi atingas temperaturojn 
ĉirkaŭ 18 centigradoj negativaj. En tiu ĉi temperaturo 
okazas glaciigo de akvo ene de la nutraĵoj, kiu lasas 
la mikro-organismojn en letargia stato, sen kondiĉoj 
plimultiĝi kaj la enzimojn preskaŭ senaktivaj. Krom 
tio, okazas formiĝo de etaj glaciaj kristaloj kiuj ne 
malbonigas la nutraĵojn. Tiel, nur kiam oni submetas 
je malsupraj temperaturoj de frostigilo (18 centigradoj 
negativaj) oni sukcesas eviti la malbonigon de nutraĵoj, 
kaj eblas konservi ilin dum longaj tempoj, kiam oni 
konservas ĝiajn ĉefajn kvaliton kaj nutropovon. 


Carlos Eduardo de Oliveira 


DEMANDO PRI EKONOMIO 


Estas facile konsenti pri la jeno: 

1-e - Esperantistoj, ĝenerale, asertas, ke Espe- 
ranto cstas la "Lingvo de la Frateco"; 

2-e - Kooperativistoj, ĝenerale, asertas, ke 
Kooperativismo (Kooperativisma Ekonomio) estas la 
"Ekonomio de la Frateco"; 

3-e - La plej gravaj institucioj de la Kapitalisma 
Ekonomio jam adoptis la anglan lingvon kiel 
internacia komunikilo; 

4-e - La Kooperativisma Ekonomio jam 
estas bone reprezentata en la Esperanto-movado: 
INTERNACIA KOOPERATIVA ESPERANTO- 
ASOCIO (IKEO), en Hungario; TOKIA ESPE- 
RANTO-KOOPERATIVO (TEKo), en Japanio; 
KOOPERATIVO DE LITERATURA FOIRO, en 
Svislando; KULTURA KOOPERATIVO DE 
ESPERANTISTOJ L-ITA, en Brazilo, ktp; kaj 

5-e - La disvastigado de Esperanto kaj de 
Kooperativismo, pere de eduka kaj bonfara agado, 
estas celo de ASOCIO KOOPERATIVO- 
ESPERANTISTA (AKE), kies koresponda adreso 
estas: 

Poŝtkesto 100.041 - Niterĉi, RJ - BRAZILO - 
24001-970. 

Kiu estus, konsiderinte la antaŭajn paragrafojn, la 
ekonomia sistemo plej taŭga por la Esperanto- 
movado: la Kapitalisma Ekonomio aŭ la 
Kooperativisma Ekonomio? 

Via respondo estas tre grava por ni. Bv ĝin sendi 
al la redakcio de ĉi tiu informilo aŭ al AKE! 


Alcebiades Geraldo Lopes 





LINGVISTIKA GEOGRAFIO - 
SUBPREMADO KAJ 
LIBERECO 


La Brazila eldonejo "Contexto" eldonis libron 

"Lingvistika Geografio" de la serio "Pripensante 
Geografion" verkitan de la geografo Alvaro Josĉ de 
Souza, kiu pritraktas la temojn: la altrudo de oficialaj 
lingvoj, la parolo kiel politika ago, kaj la superregado 
pere de lingvoj. Laŭ la verkinto, la lingvistikaj studoj 
pri la geografia spaco fariĝis pli oftaj per la partopreno 
de geografoj, historiistoj kaj antropologoj, tamen, la 
problemo de la lingvo kiel ilo de superregado estas 
ofte neglektata. Vere la problemo estas neglektata eĉ 
en la gvid-libroj pri geopolitiko, io kio estas 
fundamenta por la analizo de la problemo, kaj rekte 
rilatas al la intereso de la potenco: PAROLI ESTAS 
ĈEFE POLITIKA AGO. 
Kiel komunikilo la lingvoj utilas al la altrudo de 
politika regado, ĝi povas izoligi sociajn klasojn kaj 
eternigi la regadon. Tial la ŝtatoj volas oficialigi siajn 
lingvojn pere de konstitucio. Kaj ankaŭ tial, lingvoj 
estis kaj estas uzataj kiel iloj de koloniismoj kaj 
naciismoj. Ni analizu ankaŭ ke la plej granda motivo 
de separatismoj nun estas pro la lingvaj problemoj 
kiaj estas en Kanado, Hindujo kaj tiel plu. 

Alvaro citas la francan geografon Vidal de la 
Blache kiu asertis ke "La rolon de lando en la mondo 
oni mezuras per la nombroj de parolantoj de ĝia lingvo 
"(Tiu aserto estis farita ĝuste dum la Unua Granda 
Milito). Laŭ la sama pensmaniero, Mistral asertis ke 
"La Lingvo estas la plej potenca kaj efika instrumento 
por konkeri ĉar ĝi permesas altrudi ideojn sen ricevi 
konstraŭstarojn". 

Pere de lingvoj oni povas diskriminacii tutan 
popolon. Kiel ekzemplon li citas Kamerunion (Afriko) 
kie oni parolas 300 lingvojn, tamen la registaro ne 
agnoskas ilin preferante adopti eŭropajn lingvojn, pere 
de oficialigo de la franca kaj angla. En Peruo, la keĉua 
lingvo estas oficialigita de la ŝtato pere de la 
konstitucio sed la peruaj regantoj limigas ĝian uzon. 
Perua civitano kiu intencas sin turni per dokumento 
en la keĉua lingvo devas atendi pli da tempo por ricevi 
respondon ĉar la dokumento devas esti tradukota al la 
hispana lingvo. En Meksikio, pli ol 1 miliono da 
indiĝenoj ne parolas la hispanan lingvon sed la 

„ŝtatestroj de tiu lando disvastigas kampanjon por ke 


; 


la indiĝenoj lernu la hispanan lingvon por "Alporti 
Meksikion al la civilizacio" aŭ en nomo de "latineco". 


LA LINGVO JE LA SERVO DE LA 
KOLONIISMOJ KAJ DE LA POTENCO 


Laŭ la verkinto, la altrudo de lingvoj bone servas 
al la koloniisma procedo kaj al la regantaj tavoloj. 
Fine li asertas ke lingvoj estas uzitaj kiel ilo de 
potenco, kiel sub-premiloj, ilo por izoligi sociajn 
klasojn kaj instrumento por kaŝi problemojn kaj 
privilegiojn. La disvastigo de lingvoj estis ĉiam farita 
de la registaro dum la tempo por homogenigi kulture 
la popolojn kaj provizi politikan stabilecon en la 
superregado. 

Por disvastigi lingvojn, Alvaro asertas ke ne sufiĉas 
nur la leĝoj. La rolo de la institucioj (oficialaj aŭ je la 
servo de la oficialaj) estas efikaj. ĈEFE la LERNEJOJ 
estas la plej efikaj el la institucioj pro ĝia taŭgeco je 
la servo de la reganta superpotenco. Ĝi instruas, 
kulturas la nacian lingvon kaj la naciismon... 


KONKLUDE 


Laŭ Alvaro, necesas ke ni agu por ke lingvoj ne 
estu fuŝe uzataj kiel ilo de la potenco, superregado, 
izoligo de homoj, kaj kaŝado de problemoj kaj 
privilegioj. 

Aliflanke la lingva monda mapo estas mensogo ĉar 
ĝi ekskludas de la informo kaj reprezento, homojn, 
grupojn kaj naciojn. "Ĉu eblas ke geografo konformiĝu 
al disvastigo de informo kiu kaŝas la veron? Ĉu eblas 
ke lingvisto aŭ instruisto pri lingvoj rajtas altrudi al 
lernantoj norman (modelan) lingvon establitan de la 
elito ne pensante pri la izoligo kiun tiuj homoj suferos 
pro tio?" 


Joĝo Manoel Aguilera 





MEF === 





Hamaro 


— Fraŭlino Irena, eble ni povus kune ekskursi 
en arbaron por iom petoli meze de la 
naturo? 

— Morgaŭ mi ne povas, ĉar mi edziniĝos. 

— Do eble postmorgaŭ... 





SKOPOFILIO 






La maljunulino kiu paŝis 
en la maro - 

San-Antonio -Eld. France-Esperanto 
1996 

350 paĝoj - I$cm -135 FRF. 
Traduko el la franca fare de 
Armela Le Quint kaj Ĵak Le 
Puil. Originala titolo: "La 
vieille qui marchait dans la 
mer" vera nomo de la 
jam fama aŭtoro, C 
Frĉdĉric Dard. 


Jen libro nepre legenda de esperantistoj (ne 
komencantoj) kiuj ankoraŭ opinias, ke oni ne povas 
ĉion esprimi en Esperanto. Tiuj kiuj ne scias kiel 
"aristokrate" insulti, amuzu sin legante tiun libron. Tiuj 
kiuj bezonas sinonimojn por la instrumentoj el kio 
konsistas niaj seksaparatoj lernu tiun verkon. Vi trovos 
almenaŭ ok vortojn ekde vulvo ĝis la simpatiaj inejo 
kaj etgroto por la mitula mitologia jonio. Pri penisoj 
aŭ pliaj ĉuroj kaj kacoj la vortaro estas same riĉa. Mi 
persone ne ŝatis la tro francan vorton bito, despli ke 
en PIV la signifo estas sufiĉe diferenca eĉ se temas 
pri ŝtipo. Verdire, kiuj ne donas pli da graveco al siaj 
seksorganoj ol al aliaj korpopartoj, eble en la komenco 
de la legado ne ŝatos la tekston, tro pornoaspektan, 
poste oni alkutimiĝas. La preĝadoj de la maljunulino 
estas genie satiraj. 

Mi devas tuj informi ke, laŭ mi, la libro ne temas 
pri vera traduko sed pri reverkado, bona adapto al nia 
lingvo ĉar kredeble San Antonio neniam aŭdis pri 
"ŝulca parolstilo" (de Rikardo Ŝulco) aŭ kabeis! Sed 
ni ne devas forgesi ke kanzonisto Ĵak Le Puil estas la 
kreinto (jam de 20 jaroj) de la skandalema, ajnista 
revuo "La Kancerkliniko" do en tiu laboro li sin sentis 
tiel bone, kiel fiŝo en akvo, aŭ kaco en etgroto. 

La vortaristo Ĵak majstras en la uzo de nekutimaj 
vortoj, mi devis konsulti nian PIV- on multfoje... mi 
renkonte al la vorto falva preskaŭ notis preseraron sed 
mi eksciis ke falva signifas tre hele flava. La neofte 
uzata lavabo, ĉe ĵak venigis "necesabo" tiel ke abo 
estas kvazaŭ sufikso por ujo... sed ab jam estas 
prefikso. Ĵak vere troigis en la uzo (tri aŭ kvar fojoj) 
de la vorto "odekolono" francismo kiu ne riĉigis nian 
lingvon despli ke "kolonja akvo" ja en la glosaro de la 


libro, ankaŭ estas en PIV kaj estas jam ordinare uzata... 
Tre ŝatus mi scii la respondan signifon en la franca 
lingvo de "umulo" aŭ "umaĵo "kiuj de tempo al tempo 
aperas. Feliĉe la kunteksto donas ian sencon. Por mi, 
alia novaĵo estis la adverbigo de la prepozicioj pri kaj 
pro al prie kaj proe. En la komenco mi sentis ĝenon 
poste mi adaptiĝis kaj konstatis la pozitivan aspekton, 
kiu evitigas la ripetadon de tio pri kio oni parolas. 

La libron akompanas erartabelo kun dek eraroj. 
Evidente kelkaj pliaj estas troveblaj sed tute ne ĝenas 
la legadon. En paĝo 65 kaj'72 la unua linio estas 
ripetita - Paĝo 200 iu plenlumo nepre devas esti 
plenluno por doni koheran signifon, ks. 

Ne tro impresu vin pro la midzadoj kaj frandzadoj 
de Armela kaj Ĵak eĉ se la ŝtato el Filipinoj ĵus laŭleĝe 
malpermesis la buŝan seksumadon; miaj geamikoj, 
tradukintoj estas saĝaj geavoj al kiuj oni facile donus 
piajn bildetojn de tiuj konataj ekleziaj sanktuletoj kaj 
virgulinetoj. La intrigoj de la romano ne estas tre 
specialaj, eĉ iom supraĵaj rilate al la peripetioj de 
ŝtelado sed la tuto estas pravigita en la fino de la libro 
pere de iu freŭda skopofilio (jen seksa perversio kies 
ekziston mi naivulo ne konis!). 

Por mi la granda valoro de tiu verko 
nekonformisma estas tute alia. Ĝi estas libro, kiu 
detale, riĉe priskribas tion kion la homoj plej timas, 
plej abomenas t.e. la maljuniĝo... Aŭ ĉu vi konas 
maljuniĝantan homon, kiu konfesas paŝo post paŝo 
sian velkon? 

Gilbert Ledon 





ADKKSKSKESKSKKKKSKSSKCKCKCKKCI 


Manekenoj kaj Ni 


Gilbert R. Ledon - Eld. la aŭtoro - Ilustr. 28 paĝoj - 
22 em - 4 USD 


Jam la fakto ke la aŭtoro, severa kritikisto de 
konsumismo, estis elstara fabrikisto de unu el la ties 
plej eminentaj simboloj - manekenoj - estas invito al 
legado. Fakte li iom priironias la sintenon de la homoj 
al manekenoj eĉ se li mem ekspluatis tiun submetiĝon 
de la homoj al manekenaĵfinfluoj. Ni ja devas adaptiĝi 
al la mondo se ni ne povas ŝanĝi ĝin, kaj ĝin ne volas 
ankoraŭ forlasi. Kaj la verkaro de la aŭtoro - preskaŭ 
ĉiam polemika - atestas ke li ne apartenas al la tipo 
konformiĝema. 

Mi pensas ke, post la legado de la kajero, oni 
rigardos manekenojn en iel diferenca maniero, eble 
iom pli familiare, se ne simpatie. 


e 


Ke vivantaj manekenoj, niaj revigaj modelinoj, ne 
estas konvenaj modeloj por la manekeno-pupoj estas 
apenaŭ kredeble. Ke imitado de ties al ni ŝajne 
perfektaj formoj estas nura komenco por ia rearanĝo 
de kurboj kaj depresioj sonas kvazaŭ sakrilegie. Kaj 
tamen tion diras la aŭtoro, eĉ se li mem mencias 
ricevitajn sugestojn, ke oni vendu manekenojn (la 
senvivajn) kiel libidovekilojn. Tio signifas ke, 
almenaŭ laŭ la okuloj de la sugestintoj, la pupoj ne 
tro devojiĝis de la origina modelo. 

Aliajn sentojn la manekenoj devas veki, al aliaj 
instigoj ili devas servi. Pri tio konsciis la aŭtoro, kiu 
evoluigis la teknikon - kaj arton - de sia kompanio laŭ 
la tendencoj de la mondaj avangarduloj sur tiu kampo, 
kaj li mem pionire enkondukis ion en la metion. 

Mi ne dubas ke iu povas entrepreni fabrikadon de 
manekenoj surbaze de la instrukcioj de la libro, same 
kiel la aŭtoro iam fabrikis (laŭ sia rakonto en la kajero 
mem) dratigatoron, surbaze nur de instrukcioj en iu 
libro en lingvo al li ne tute familiara. 

Tamen, eĉ se oni ne estas same iniciatema kiel 
Ledon, mi pensas ke oni povas lerni ion el la legado. 
Eventuale eĉ fabriki manekenojn. Kaj ne nur tiajn 
pupojn oni fabrikas per simila tekniko. 

Aldone al tio oni lernas el la maniero kiel ĉiutaga 
uzanto de la lingvo uzas ĝin en teknika teksto, pri 
branĉo laŭsupoze antaŭe ne pritraktita en Esperanto. 
Ja la konfesita intenco de la aŭtoro estas stimuli la 
uzadon de Esperanto por la pritrakto de teknikaj temoj, 
en iu mondo pli kaj pli teknikeca. 

Interesaĵojn mi lernis pri la evoluo historia kaj 
teknika de la manekenoj, kaj certe mi de nun komencos 

. Manekeno el vimeno (1797) kaj manekeno el feraj dratoj (1835) 

pli atente kaj kritike rigardi ilin, ĉar nun ili estas al mi 
ne nur iaj pendigiloj por vendendaj vestaĵoj. Ili havas 
malantaŭ si historion kaj, krom efikaj vendohelpiloj, 
ili estas ankaŭ parencoj de artverkoj, se ne mem 
atestantoj pri kelkaj artoj: skulptado, pentrado, 
ŝminkado. Jes, ŝminkado, kial ne, se ankaŭ 
robodesegniston oni konsideras artisto. 


Kaj nur por agi laŭ la kutima ritaro de la Esperantaj 
recenzistoj jen: 


Preseraroj: ...kiom... kiom... anstataŭ tiom...kiom 
(paĝo 19, linio 22). 

„en liaj vitrinoj anstataŭ en siaj vitrinoj (paĝo 10, 
linio 11). 

Malglataĵoj: ...de /a objekto, kiel la homoj identigas 
sin.,. anstataŭ ...kun kiu la homo identigas sin (paĝo 
11, linio 15). 

La propra procedo de fabrikado... anstataŭ .. 
procedo mem de fabrikado... (paĝo 24, linio 27) 

Dubindaĵo (almenaŭ por mi): ... vendado kun fikado 
havas nenion por vidi anstataŭ ... vendado kaj fikado 
havas nenion komunan. 


„La 


Josĉ Dias Pinto 













[SEKSECO 





BODE DORSE 


FERO KAJ MENSKAPABLO 





Pli ol 2590 el la usonaj adoleskantinoj prezentas 
en la sango mankon de la mineralo fero. Kurioze, ke 
multaj el ili ne suferas je anemio, tamen tiu manko 
eble kaŭzas plurajn malhelpojn al ilia sano. 

La internacie fama medicinrevuo Lancet publikigis 
en oktobro 1996 esploron pri la efiko de englutado de 
fero, kiel medikamento, koncerne la mensan kapablon 
de tiaj knabinoj. 

Dum ok semajnoj grupo da fer-mankaj pacientinoj 
englutis 650 mg da fersulfato dufoje ĉiutage kaj alia 
grupo englutis placebon. Ĉiuj pacientinoj submetiĝis 
al testoj por taksi atento-, memor- kaj parol- 
lernokapablon, antaŭ kaj post la menciita periodo. La 
junulinoj, kiuj englutis feron sukcesis signife pli da 
poentoj ol tiuj de placeb-grupo, koncerne al parola 
lernokapablo kaj memorkapablo. Rilate al 
atentokapablo, ambaŭ grupoj same poentis. 


Paulo S. Viana 


NE ANTIKVAĴOJN SED 
NOVAĴOJN!!! 


Kroniko de Maria Almada 


En la periodaĵo de SAT-Sennaciulo, mi kun 
surprizo legis, ke ĝia redaktoro k-do Barkovic, 
apelacias al la legantaro, ke: "Ni estu modernaj kaj 
aktualaj. Verku malpli pri historiaĵoj kaj pasintaĵoj, 
ĉar ni devas sekvi la evoluon de la aktuala mondo en 
kiu la plej granda parto estas el la loĝantaro laboristoj. 
Do, informu nin pri la problemoj kaj ĉiutaga vivo de 
tiuj laborantaj homoj!" Sonas la peto. 

Pelinte min la scivolemo, mi tuj komencis serĉi 
temojn el la aktuala vivo, precipe tiujn pri laboristaro 
kaj aliaj aktualaĵoj. Mi certis, ke mi ĉe la fino de la 
Dua jarmilo, mi trovos temojn, kiuj estus tute novaj, 
sed mia klopodo tute fiaskis. Mi konstatis, ke ĉiuj 
informoj estas ripetaĵoj: ili jam okazis en la pasinteco, 
kiu renoviĝis estas la homaro. 

Komence de la Mondo, la plej konata familio estis 
forpelita el Paradizo, ne pro tio, ke ili ŝuldis lupagon, 
sed ĉar ili pekis... Estis Adamo kaj Evo. Ŝi jam 
enkondukis en mondon, kovrante la korpon per 
minimuma kovrilo, kio nuntempe estas enmoda, 
aktualaĵo. La unua frat-murdisto, Kaino suferis pro 
ĝis nun ne kuracebla malsano, la ĵaluzo, kaj murdis 
Habelon. Nuntempe estas en modo murdi la gepatrojn, 
gefratojn, kaj tuj la murdistoj fariĝas "steloj de TV". 

Iam la Bona samaritano helpis iun nekonatan 
viktimon de tiamaj ŝtelistoj, kiuj preskaŭ mortbatis la 
komerciston, priŝtelis lin, sed la Bona samaritano 
helpis kaj iĝis simbolo de eterna bonfaranto, sed pri 
la puno de ŝtelistoj ni scias nenion, la samo okazas 
nuntempe. 

Iam la elitoj ĵetis la homojn al la leonoj, por ĝui 
ilian suferon kaj priridi ilin. Nuntempe la filoj de elitoj, 
bruligas, vivantan indianinon en sia lando, por ĝui la 
brulantan torĉon, kiu fine mortas en terura sufero, sed 
la gangsteroj ne estos punitaj, ĉar estas filoj de juĝistoj 
kaj riĉuloj. Ili tuj iĝis mondfamajn. Ili sin kredas 
senkulpaj. Ili kredis, ke la homo estis almozulo, laŭ 
ili la almozulo ne estas homo. Sed la Indiano estis 
defendanto de sia tribo, kies teron invadis la gansteroj. 
Iliaj praavoj. 

Alia aktualaĵo estas, ke la elita soldataro, sendita 
al Afriko por defendi la tiean loĝantaron, anstataŭ tio 
ili fritas vivantan Afrikanon. Montris la TV. 

Iam la elito, prijuĝis la virinojn sorĉistinoj kaj 
forbruligis ilin vivantaj, inter aliaj "bonfaroj", 

kompreneble ili restis senpunaj ilia organizaĵo nomiĝis 
"sankta"!?? 

Nuntempe la virinoj, krom esti patrinoj, ili 
militservas kaj sole perlaboras sian vivpanon kaj ofte 
de la tuta familio, aktualaĵo! 

Neatendite mi trovis, aktualan novaĵon en iu nacia 
gazeto, kiu informas, ke iu. s-ro LEKA I-a, aperis sur 
monda scenejo postulante la tronon de nuntempe fama 
Albanio, situanta sur Balkano. Sed kiu estas s-ro 
LEKA? Nu, filo de iama reĝo de Albanio, s-ro 
ZOG.ZOG-sia reĝa moŝto, siatempe edzinigis 
hungaran nobelinon, kun grandega ceremonio ĵus 
antaŭ la II-a Mondmilito kaj tuj poste estis devigata 
fuĝi el la lando, ĉar Albanion invadis la italaj trupoj. 
Aktuale minacas la Balkanon la invado de diversnaciaj 
soldatoj. Ili okupos Albanion, kune kun la 
malbonŝanca iama, Jugoslavio aŭ kio postrestis de ĝi. 
Tamen la nepo de iama reĝo Aleksander II-a ankaŭ 
aperis, kiel tronpostulanto. Ekzistas partio, kiu apogas 
lin. La partianoj konsistiĝas el pastroj kaj aliaj 
postrestaĵoj de Jugoslavio. 

Ili iam estis "ruĝaj", sed ne atendite iĝis palaj, pro 
granda estimo por Reĝo aŭ ilia intereso. 

Novaĵo estus scii, kies "fingroj" moviĝas en tiu 
balkana kaoso? tio eble estus novaĵo. 

Vera novaĵo, ĉe la fino de la Dua jarmilo estis la 
apero de mondlingvo ESPERANTO, kies verkisto 
Zamenhof, bone konis la homan suferon kaj kredis, 
ke pere de komuna lingvoscio la homaro komprenus 
unuj la aliajn kaj ne eblos ilin facile trompi kaj tiel la 
mondo iĝos paca kaj prospera. Ĝis nun ne okazis, sed 
eble de la komenco de III - jarmilo okazos??! 

Eble iu riproĉos al mi, ke mi forgesis la fabelan 
teknologion aperintan aktuale pli kaj pli forte. Ne, mi 
nur demandas: ĉu ĝi vere alportis ian facilecon por 
ĉiuj aŭ nur al tiuj, kiuj posedas ilin. La laboristaro 
iĝis tiel malriĉa, malfeliĉa, kiel estis iam la anglaj 
laboristoj, kiuj devis forlasi siajn posedaĵojn, ĉar ne 
bezonis manlaboro, sur kampo, ĉar aperis la 
TEKSILOJ. Ili amasiĝis en la urboj, kiel nun okazas, 
kaj oni nomis ilin LUMPERPROLETEROJ. 

Restas mia scivolemo, kial la elitaj soldatoj de riĉa 
mondo interesiĝas pri la mizeraj landoj sur Balkano? 
Ĉu por helpi la laboristaron aŭ ilin allogas la flaro de 
la araba petrolo! 

En aktualaĵoj oni povas rimarki, ke la montaron 
de Balkano ruĝe pentras la homa sango, sed tio ne 
estas grava, ĉar ne mankas "inko" eĉ postrestas. Kaj 
tion la humana homaro observas apatie. Ĉu estas io 
nova en homa historio? Aŭ nur malnovaĵoj ripetiĝas 
senfine???! 





Kara kolego eks-estrarano / juna aktivulo, 


Ĉi-jare, nia BEJO iĝos 30-jara! Eble vi ne rimarkis, 
sed la tempo pasis... 


Por tion festi, ni planas lanĉi dum nia komuna 
kongreso de BEL kaj BEJO (resp. la 33-a kaj 18-a) 
julie en Curitiba, kelkpaĝan memorlibreton 
inkluzivotan en la kongresajn tekojn. 


La amplekso de la libreto dependos de kiom da 
kunlaborantoj ni trovos por tiu tasko. Tial ni turnas 
nin al vi. Kiel iama estrarano kaj juna aktivulo, vi certe 
havas ion por rakonti, kaj ni kalkulas je via raporto 
pri tio, ĉu en Esperanto, ĉu en la portugala. Por iom 
faciligi, ni proponas, ke vi informu/verku pri la jeno 
(sur la spaco, ekzemple, de unu tajpita paĝo - aŭ pli): 


- via aĝo 

- kiel kaj kiam vi esperantistiĝis 

- kiun rolon havis la junulara movado en via 
esperantistiĝo 

- periodo de via estraraneco / juna aktiviĝo 

- viaj spertoj dum tiu periodo 

- aliaj amuzaĵoj kaj strangaĵoj (tipaj de nia 
movado...) 

- ĉu ŝanĝiĝis via vidpunkto pri esperanto aŭ pri 
la movado 


Ni kuraĝas ankoraŭ peti alian komplezon: 


“ Ĉu vi povus PRUNTI al ni kopion de fotoj el tiu 
tempo, kiun ni nepre zorgos kaj resendos? Bonvolu 
indiki la nomojn kaj aliajn detalojn de la fotitoj. 


“ Ĉu vi povus ankoraŭ indiki al ni nomojn kaj adresojn 
de viaj tiutempaj kolegoj, kiuj estus same invititaj al 
verkado? 

Ni tre ŝatus ricevi ian respondon (jesan aŭ nean) kaj 
kontribuojn. Ni kore antaŭdankas vian kunlaboron en 
la realigo de tiu ĉi projekto! 


La esnano de BEJO 

Caixa Postal 1097 - Campinas, SP -13001-970. 
Fakse (019) 232-1212. Rete: 
dosantos(Qcorreionet.com.br,kultura(Q 
turing.unicamp.br 


il 


Esperanto sub Microsoft 
Windows - ne senesperiĝu! 


Se vi loĝas en Brazilo kaj skribas esperante en 
komputilo sub la mastruma sistemo Windows 3.1 aŭ 
3.11, preskaŭ certe vi uzas la publikajn literfontojn 
kreitajn de Adonis Saliba. Ili iĝis la normo por brazilaj 
esperantistoj, ĉar ne necesas aparta programo, la aŭtoro 
sufiĉe frue laboris pri tio (kaj lanĉis jam en 92) kaj 
konserviĝis netuŝitaj la supersignitaj karaktroj de la 
portugala lingvo. 

Ĉio funkciis glate kaj vi estis kontenta... ĝis kiam 
vi decidis instali la novan version de Windows - la 
tiel nomata Windows 95. Ĉu subite via komputilo 
kabeiĝis? Ĉu ĝi eksuferis amnezion kaj simple rifuzas 
agnoski la esperanto-alfabeton, kvankam vi vidas, ke 
la samaj literfontoj ankoraŭ trovigas sur la durdisko? 
Ĝuste nun, kiam Saliba anoncis la prilaboradon de 
pliaj litertipoj, kiam kreskos la elektoeblecoj por la 
plej postulema eldonisto! 

Ne ĉio estas perdita! Microsoft iomete ŝanĝis la 
principon de interagado kun la klavaro. La problemego 
por esperantistoj estas solvita pere de simpla eta 
dosiero, kiun necesas anstataŭigi. Tiun dosiereton 
adaptis James Rezende Piton, kiu disponigas tion al 
publika uzado. Por tiuj, kiuj havas aliron al Internet, 
ĝi troviĝas kaj elpreneblas en la adreso 


http://www.correionet.com.br/ ~james 


Por tiuj, kiuj ankoraŭ ne disponas pri tiu ebleco, 
BEJO estos la kontakto-adreso por mendoj, ĉar al la 
organizo la aŭtoro transdonis ĉiajn rajtojn sur la 
dosiereto. En eventoj, kie partoprenas BEJO-estraranoj 
certe eblos aĉeti disketon kontraŭ simbola prezo. Eĉ 
en la kazo, ke vi prenos la dosieron per Internet, ne 
malbonvenas donaceto al la organizo... 

Se vi sendos vian propran disketon (je 1,2 aŭ 1,44 
Megabajtoj) kaj memadresitan, sufiĉe afrankitan 
koverton por la respondo, tiam aldone kunsendu 15 
nestampitajn postmarkojn (por komerca letero), kiuj 
estos uzataj en niaj ĝeneralaj agadoj, Rebato-Servo ktp. 

Se vi preferas aĉeti de ni la disketon, tiam kunsendu 
neuzitajn postmarkojn je libervola sumo ekde R$ 5,00 
(kvin realoj). Se vi malfidas la poŝton, sendu mem 
registritan leteron kaj aldonu la koston por registrado. 


— BO — 





Paulinia, marto 1997 
Karaj gegastigantoj. 


Saluton, jen mi tie ĉi denove kun pli da novaĵoj. 
Ĉirkaŭ 4390 de la PS-gastigantoj jam sendis siajn 
enketilojn kaj kelkajn ideojn, do mi devas prokrasti 
iomete la sendadon de la rezultoj. Ĝia ĉefa celo estas 
kontroli viajn adresojn, telefonnumerojn, ĉar la 
ŝangojn/ malĝustaĵojn mi sendos al Monda 
PS-kunordiganto en Nederlando, kaj tio faciligos lian 
laboron, ĉar imagu ke li oktobre devas zorgi pri novaj 
realiĝoj, malaliĝoj, kontroli la adresojn de ĉiu 
mondoparto, do se li jam faras tion por ni, certe pli 
facila estos lia laboro. Do, vi ne bezonas plu sendi al 
li viajn adresoŝanĝojn, malaliĝon, ktp, vi povas fari 
tion pere de mi. Pri realiĝo mi sendos informojn en 
niaj venontaj leteroj. 

Bone, nun pri kelkaj rezultoj de la enketiloj, en ĝi 
estas kelkaj neĝustaĵoj, novaj telefonnumeroj, kelkaj 
PS anoj jam atingeblas rete. Nun mi sendas al vi 
apartan folion pri tiuj ŝanĝoj (aldonaĵoj/ korektaĵoj). 

Rilate al novaj ideoj, Vi multe kontribuis. Sinjoro 
Carlos Silva el Vitoria kaj Carlos Alvarenga el Niterdi 
havis pli malpli saman ideon: farado de cirkulero pri 
PS al gastigantoj kaj al "ĝenerala publiko", ĝi estos 
pli-malpli regula bulteno por ni, informante pri 
eksterlandanoj kiuj vizitas Brazilo-n, aŭ rakontoj pri 
niaj vojaĝoj tra la mondo (evidente tiuj dum kiuj ni 
uzis PS), aŭ turismaj informoj pri niaj urboj, pri la 
vigleco de niaj esperantaj kluboj, anoncoj pri ŝanĝo 
de filatelaĵoj, telefonkartoj. Ĝia reguleco dependos nur 
de Vi, ju pli da informoj, novaĵojn vi sendos, des pli 
regula niaj cirkuleroj estos !!! Kaj pri cirkulero al 
ĝenerala publiko mi pensas ke plej taŭgas aperigi 
novaĵojn en Brazila Esperantisto, sur unu el la 
konstantaj paĝoj de BEJO, kie aperos kelkaj temoj de 
niaj cirkuleroj, propagandaj informoj aŭ eĉ rakontoj 
pri niaj vojaĝoj. 

Ĉiletere mi sendas al vi la novan propagandilon 
de PS, mi pensas ke ĝi estas tre alloga, mi preparis 
ĝin surbaze de la antaŭa (kiu estis duobla kaj praktike 
sen bildoj), kaj nun estas multe da bildoj por animigi 
ĝin. Ĉu vi ŝatis? Pri portugala versio ankoraŭ estas en 
preparo. 

Ankaŭ bonaj ideoj venis de sinjoro Ronie Filho el 
Castro(PR), li petas ke ni faros disvastigon de PS dum 
Brazila Kongreso de Esperanto, la ideo vere estas ege 
bona, kaj Ni faros tion dum la Kongreso de BEJO. La 

ideo estas fari kunvenojn por paroli pri PS kaj tio 
inkluzivas , ke Vi povas paroli pri viaj aventuroj dum 
iu vojaĝo. Kaj vi, kion vi opinias pri tio? 

Rilate al tiu atendata Kongreso venis de mi ideo 
propagandi PS kaj fari surmuran propagandilon kiu 
estos dise tra la muroj de la ejo, ekzemple pri Paulinia 
mi intencas surmeti kelkajn prospektojn pri la urboj 
eldonita de Secretaria de Turismo, kaj ankaŭ kelkajn 
poŝtkartojn, fotojn de eksterlandano gastigitan de mi 
(malgraŭ ke tio ankoraŭ ne okazis), kaj folion 
rakontante pri la movado en la urbo, kaj aliaj 
turismaĵoj. Tiel mi intencas sendi al vi almenaŭ 
parteton de materialo fotokopiigita, por ke vi povos 
disvastigi PS-n en regionaj rekontiĝoj; kompreneble 
ne aperos niaj adresoj en ĝi, ĉar por scii la adresojn de 
PSanoj la persono devas havi la liston. Do ekde nun 
vi povas sendi informilon pri via urbo. 

Pri la urboj dezirantaj havi PS-gastiganton mi jam 
agas, mi sendis propagandilon al homoj de tiuj urboj. 
La plej granda parto de la urboj estas ĉefurboj, 
venontletere mi rakontos pri ĝia efiko. 

Ĝis Nia venonta letero, mi atendas viajn ideojn, 

Respektoplene 

Carlos 


Brazila Esperantista Junulara Organizo 
Caixa Postal 1097; 13001-970; Campinas-SP 
Tel./Fax: (019) 243-4588 


Landa kunordiganto de PS: Carlos Eduardo de Oliveira 
Av. Getulio Vargas, 510; 13140-000; Paulinia - SP 
Tel.: (019) 874-4196 


RESO IEEE 








Instruisto: Ĉu ne estas mirinde, ke birdoj scipovas flugi al 
Afriko sen mapo kaj kompaso. 

Eta Mikaelo: Sed estus ja eĉ pli mirinde, se birdetoj kun- 
portus mapon kaj kompason! 


BEJO 


Rebato-Servo de 
uzu pap 


Aktualaĵoj 


Rebato-Servo de Brazila Esperantista Junulara Organizo 
a/oJ. R. Piton, Av. Joĝo Batista M. do Canto, 257/J2 fakso: 
(Ol 9) 232 1212 

13031-210 - Campinas, SP. 

retpoŝto: bejo rebato(2digicron.com 


Se nia revuo "Brazila Esperantisto" ankoraŭ ne 
estas tiom ofta, por ke en ĝi aperu la cirkuleraj alvokoj 
al rebatemuloj, ni volas almenaŭ prezenti en ĝi la 
novaĵojn kaj ĝeneralan funkciadon de la servo. Ni 
havas firman kompromison raporti antaŭ niaj 
membroj, patronoj kaj subvenciintoj pri la uzado de 
ĉiu monsumo kiu aplikiĝas en BEJO. 

Pasis ses monatoj de la starigo de RS kaj 
dissendiĝis jam ok cirkuleroj (0 ĝis 7). Laŭ la nuna 
stato, 39 adresoj ricevas la cirkuleron sur papero, 26 
per retpoŝto. Kaj, kiel kutime, ĝi dissendiĝas ankaŭ al 
internacia listo de rebatemaj (Ĉirkaŭ 54) esperantistoj 
kaj asocioj tra Internet. 

TEJO tutmonde, jamuiaro/97 
En tiu numero aperis artikolo (sub la titolo "Brazilo 
Rebatadas") kiu iel resumas la ideon kaj niajn unuajn 
ses monatojn. 

Interŝanĝo 
Tuj post la menciita artikolo ni ricevis kontakton de 
s-ano Marcos Cruz, 2-a sekretario de HEF- Hispana 
Esperanto-Federacio, kiu proponis kunlaboron kun la 
antaŭnelonge starigita rebato-agado de HEF. Tiel ni 
havos la eblecon partopreni en la alvokoj de rebatado 
en Hispanio kaj same kalkuli kun hispanaj 
partoprenantoj en niaj kampanjoj. 

La lingvo de la respondoj? Se oni regas la lokan 
lingvon, des pli bone (al tagĵurnalo en Campinas 
publikiĝis letero verkita de nia elstara Claude Piron, 
en apenaŭ riproĉebla portugala kaj kun la kutima trafa 
argumentado). Sed tute taŭgas ke oni respondu en Es- 
peranto - se oni NE havas la saman lingvon de la 
gazeto, kompreneble !!! Montriĝis en niaj ekzemploj 
(Exame, A Uniŝo ktp.), ke la gazetoj iel elturniĝas 
por trovi tradukanton. 

La eble sola baro, por pli amasa partopreno en tiuj 

. internaciaj alvokoj, estas la poŝtokostoj mem. Tiel la 

partoprenoj plejofte limiĝas al tiuj, kiuj iel havas aliron 
al retpoŝto - kaj nur en la kazoj, ke la ricevonta gazeto 
disponu mem pri tiu eblo. Sendi unuopan retpoŝton 
kostas neniom al abonanto. 

Kostoj 
La kolapso de liverado kiun travivas nun nia Poŝto 
devigis nin ŝanĝi la sistemon de "presaĵo" (po R$0,12) 
al ordinara letero (po R$ 0,23). Inter du grandaj urboj 
estis kazo de presaĵo kiu vojaĝis tri semajnojn! Tio 
signifus malŝparon de rimedoj - ju pli malfrua reago, 
des pli malverŝajna estos ĝia publikiĝo. 
Ni senkoste sendas la cirkulerojn al ĉiu, kiu petis. Ni 
konsideras, ke tia servo reprezentas ne koston, sed 
investon en informado: niaj esperantistaj aktivuloj 
informiĝas kaj ili kuninformas - pere de siaj leteroj al 
la gazetaro. 
Reciproke ni petas la kompromison, ke en kazo de 
ncintereso flanke de la ricevanto ni estu tuj avertitaj, 
tiel ke niaj rimedoj ne estu sencele forĵetitaj. Ni petas 
ankaŭ la volontan kaj laŭeblan alsendon de kelkaj 
poŝtmarkoj, por iel kovri la sendokostojn. 

Atingoj 
La ĝisnunaj sukcesoj dependis ne de la organizado de 
BEJO, sed de la agantoj: tiuj, kiuj informas nin pri la 
aperintaj artikoloj kaj tiuj, kiuj verkas siajn leterojn 
al la koncernaj eldonistoj. Kaj certe nerekte ankaŭ tiuj, 
kiuj donacis al la Servo. 


Dankon al ĉiuj agantoj ! 


Ni reemfaze petas, ke informante pri artikolo vi 
ne forgesu kunsendi plej multajn informojn: daton, 
paĝon, adreson de la redakcio, telefon- kaj 
faksnumeron, retadreson, postulojn por la 
publikigo de leteroj ktp. 


MIN TIINIDON 4 I I E MIO MITT 





Haruo 


Sur strando kuŝas ĉarma junulino en bikini-kostumo. 
Apude kuŝiĝis iu junulo kun radioaparato tenata 
enmane. Funkciigante la radioaparaton, kvazaŭ 
hazarde li tuŝis ŝian kokson. 

— He, kion vi faras?! - ekkriis la junulino. 

— Mi serĉas la Esperanto-elsendon de Pola Radio... 
La junulino iom leviĝis ekrigardis lian bankostumon 
kaj moke diris: 

— Kuntia anteno eĉ ne lokan stacion vi kaptos...! 
BEJO 


Kaohonta Sherto 


Kvankam Pasporta Servo estas agado sub respondeco 
de TEJO, impulsi ĝin en Brazilo estas tasko kiu denove 
kuŝas en la sino de BEJO. La nova landa organizanto 
de PS, BEJO-estrarano Carlos Eduardo de Oliveira, 
per propra ekzemplo instigas, ke vi uzu nian spacon 
kaj rakontu pri viaj propraj spertoj dum vojaĝoj per 
PS. La spaco estas malfermita ankaŭ por novaj ideoj 
kaj proponoj. 


Ĝenerale kiam ni brazilanoj pensas pri alilandaj 
vojaĝoj, ĉiam venas kapen bildoj pri Eŭropo kaj 
Usono, kaj oni forgesas nian landlimon kun 
sudamerikaj landoj. Estis septembre kiam mi estis en 
Buenos Aires, Argentino, kaj mi jam intencis iri tien 
ekde mia vizito al Internacia Nutraĵa Foiro en Sŝo 
Paulo. Tiam mi sciis pri alia Foiro, sed ĉifoje en 
Argentino. Poste venis la BKE kiam mi renkontis 
kelkajn tieajn samideanojn kaj parolis pri ilia lando. 
De tiam mi deziris vojaĝi tien, kaj krom la ĉefa celo 
(la Foiro), ankaŭ koni turisme kaj esperante la 
tango-landon. 

Post ses horoj de Sŝo Paulo mi estis antaŭ domo 
de mia gastigantino Silvia Rottemberg. Sabate mi 
alvenis al la sidejo de Argentina Esperanto-Ligo por 
ĉeesti monatan kunvenon de la grupo. Estis diskutitaj 
planoj por novaj agadoj de AEL en Bonaero, kie Silvia 
estas prezidantino kaj landa kunordigantino de PS en 
Argentino. Dum malstreĉiga teumado ni povis 
interŝanĝi bultenojn, planojn, informojn pri BEJO, 
AEL, BKE kaj tie mi konis gejunulojn de Bonaero. 
Tio estis bona okazo por interŝanĝi rakontojn, ideojn 
pri agado en junulara kampo, malprudajn anekdotojn... 

Estas ĝojige ke multe da argentinanoj intencas veni 
al Curitiba ĉijare por partopreni en nia Kongreso. Certe 
ankaŭ estos Teresita Alaniz, kiu promesis veni, 
interalie por ludi por ni. 

Buenos Aires estas tre bela, ĝi havas aron da verdaj 
parkoj kaj estas plata, pro tio facile oni povas marŝi 
sen multe laciĝi. Estas multe da lokoj vizitindaj; elinter 
ili mi konis El Caminito de La Boca. La Boca estas la 
plej pitoreska kvartalo de la urbo kaj eble la unua sur 
ĝi. Ĝiaj domoj havas diversajn kolorojn ĉar antaŭ 
Jardekoj oni farbis la domojn per farborestaĵoj unue 
destinitaj al ŝipoj, kaj nuntempe parto de la kvartalo 
konservas tiun tradicion. Alia bela promenado estis 
iri trajne ĝis Tigre, urbeto ĉe delto de la samnoma 
rivero, kie eblas boate veturi al la insuloj. Bela okazo 
estis la invito de Silvia por iri ĝis juda preĝejo kunfesti 

la judan novjaron, kaj tiel mi konatiĝis kun la jaro 
5757. Pri la Foiro ĝi ne estis tiel granda kiel tiuj de 
Brazilo, sed estis bona okazo por koni nutraĵojn kiuj 
estis lanĉitaj dum la Foiro, kiuj poste venos al nia 
lando. 

Interesa afero okazis kiam mi estis en disko- 
vendejo. Dum mia restado tie mi nur aŭdis brazilan 
muzikon; min mirigis la kvanto da brazila muziko 
vendita tie, verŝajne estis pli ol en la angla! Amaso da 
brazilaj kantistoj kantas tie ankaŭ hispane, ĉar ĝenerale 
la brazila muziko estas bone akceptita, sed multaj 
preferas en la portugala kiel laŭdiris amiko Federico 
"el portuguĉs es un idioma calido". Bona okazaĵo estis 
vidi faman kantiston Sandro en aĉeto-centro, kiu tie 
prezentis kelkajn kanzonojn kaj disdonis subskribojn. 

Bone, karuloj, do eble estonte mi estos tie ĉi alifoje, 
rakontante pri aliaj vojaĝoj tra Sudameriko eble en 
Ouro Preto aŭ en Bariloche, Machu Picchu... 





"Esperanto kio estas tio?" en 
40 lingvoj 


TEJO vendas kaj dissendas tutajn kompletojn de 
tiu serio de unupaĝaj informiloj kun la sama enhavo 
kaj en 40 lingvoj. La lingvoj estis elektitaj laŭ la ' 
regionoj kie troviĝas junaj esperanto-aktivuloj, kiuj 
poste povas doni aldonajn informojn. La 
portugallingva estis tradukita de Amilton Jorge, BEJO- 
prezidinto, kaj Antonio Martins, el Portugala 
E-Junularo, kaj enhavas la kontakt-adreson de ambaŭ 
landoj. 

La projekto, iniciatita en la komenco de la 80-aj 
Jaroj, havis grandan skipon de tradukintoj kunordigitan 
de Thomas Pusch finiĝis. Kvankam ekzistas eraroj en 
kelkaj el la versioj (kio ne estas la kazo de la 
portugallingva), indas uzi ilin kiel tuton dum 
ekspozicioj. Al ekstera publiko aspektas bele la 
multkolora kaj demokratia foliaro, en tiom da lingvoj 
kaj eĉ multaj malsimilaj alfabetoj. 

Por Sudameriko, unu kompleto vendiĝas ĉe la Cen- 
tra Oficejo de TEJO (Nieuwe Binnenweg 176, 3015 
BJ Rotterdam, Nederlando) kontraŭ 8 nederlandaj 
guldenoj. Se oni mendas pli ol du kompletoj, estas 
triona rabato. Eblas pagi per UEA-konto aŭ kiu ajn 
alia sistemo de transpago akceptata de UEA. 

BEJO 


Reago al reagoj 


Ĉe tiel malpravaj, absolute senbazaj kritikoj de S- 
rino May Biljleveld kontraŭ la sinteno de spiritistoj 
en ties rilatoj al Esperanto, mi ne povis deteni min de 
ia reago, malgraŭ la senduba respektindeco de nia 
agema samideanino. ("Brazila-Esperantisto", n-ro 298, 
Marto 1997 - paĝo 14.) 

Kiaspecajn sondojn ŝi uzis por veni al tiel absurdaj 
konkludoj? Se ŝi iam konstatis, ke iu(j) spiritistoj), 
parolante pri Esperanto, deklaris sian religian konfeson 
aŭ misinforme ligis la lingvon al sia religio, eĉ tiel ŝi 
devus tute ne ĝeneraligi la aferon kaj publike kredigi, 
ke "spiritistoj estas la solaj, kiuj, kiam ili parolas pri 
E-o al ne-esperantistoj, ili tuj aldonas "Mi estas 
spiritisto". Cetere, tio tute ne klarigis la nekontesteblan 
fakton, ke, almenaŭ ĝis antaŭ ne longe, aliaj religiaj 
movadoj, forestas en brazila Esperantujo. Mi 
antaŭgardas la ĉi-supran aserton per la esprimo - 
almenaŭ ĝis antaŭ ne longe - pro tio, ke katolikoj 
nuntempe signalas eblan, estontan organiziĝon per la 
regula kaj bonvena reaperado de "Brazila Katoliko". 

Ankoraŭ surbaze de sia malprava aserto, S-rino 
May ankaŭ kreditigas al spiritistoj alian absurdaĵon, 
nome, ili "donas la impreson, ke Esperanto estas ilia 
spirita afero". Nu, ĉiu konscia kaj bone informita 
esperantisto, ne nur en Brazilo sed ja en la tuta mondo, 
scias, ke spiritistoj en Brazilo ekde 1909 laboras por 
Esperanto sur diversaj kampoj de agado, el kiuj nepre 
elstariĝas la libroeldonado. Memkompreneble ili 
ankaŭ disvastigas sian kredon tute laŭrajte, ĉar Espe- 
ranto ja estas lingvo kaj kiel tia ĝi devas servi al ĉia 
ajn kultura manifestiĝo. Strange ja estus, se spiritistoj 
disvastigus Esperanton kaj ĝin ne uzus kiel lingvon... 

Estas vere, ke krom spiritistoj estas ankaŭ multe 
da alireligiaj adeptoj en brazila Esperantujo. Sed 
unuopule, tute ne movade. Katolikoj, ekzemple, devus 
ekscii la fakton, ke la potenca Radio Vatikana elsendas 
en Esperanto. Tio devus esti forta motivo, ke la rondoj 
katolikaj konsciu la ekziston, la utilon de Esperanto. 

Fine, motivite de la afero, kiu instigis ĉi tiun 
leteron, mi reanoncas al la brazila, bele diverskonsista 
esperantistaro, la alvokon de Brazila Esperanto-Ligo: 
NI LABORU KUNE ! 


Affonso Borges Gallego Soares 
Dumviva Membro de BEL kaj UEA 


NDLR - Reago mallongigita laŭ la normoj pri rajto 
de respondo. 

KOLONO DE HONTO 


Same kiel pluraj homoj aŭ asocioj de Brazilo ni 
ricevis flugfoliojn pri la iniciato de skulptisto Jens 
Galschiot kiu intencas atentige starigi sian "Kolonon 
de Honto" en gravaj lokoj kie okazis gravaj atencoj al 
homaj rajtoj. Brazilo estas sugestita kaj aparte urbo 
Belĉm. 

La iniciatantoj petas helpon kaj la interesiĝantoj 
bonvolu sin turni al Vagn Frausing, Banevaenget 22, 
DK-5270 Odense N-Danio. 

La redakcio tamen atentigas ke tiaj "kolonoj de 
honto" estis starigitaj de la mezepoko en ĉiuj krucvojoj 
de la mondo (almenaŭ en Eŭropo) sub formo de 
krucifiksoj... kaj la honto daŭras ! 


NI ERARIS 


En B.E. n-ro 297 paĝo 5 - Rakonto pri Akrem' - 
fino de la rakonto. La aŭtoro informas ke ne temas pri 
sofismo, sed sufisma filozofio. La "sufi" konsistigas 
la esoteran parton de Mahometismo kaj celas la 
memkonon de la homo. Pardonu la nescion de la 
redaktantoj. 


BEL-JARLIBRO 97 

Aldona Membro-Listo: 

ALDENORA MENDONCA DAS MERCES, Rua 
Mal. Floriano Peixoto, 2327/301-A, Centro 

NOVA IGUACU, RJ 26210-606. 

JOSE PEDRO MILAGRES, Rua Francisco Portela, 
2472 c/12, SAO GONCALO, RJ 24435-000. 




















Sidantaj de maldekstre dekstren: dep. Jorge Cauhy - BEL prez. Symilde 
S. Ledon - Prez. de deputitejo Lucia Carvalho - BEL - Vicprez. Francisco 
M. de Oliveira - Dep. Renato Rainha. 


SOLENA SESIO EN BRASILIA 


La Ĉambro de Deputitoj de Distrikto Federacia en 
Brasilia, okazigis la 14-an/04/97 signifan sesion per 
solenaĵo omaĝe al Esperanto. La Prezidantino Lucia 
Carvalho, la deputitoj Renato Rainha kaj Jorge Cauhy 
per sentoplenaj esprimoj paroladis al la ĉeestantoj; 
poste la Prezidantino kaj Vic-Prezidanto de Brazila 
Esperanto-Ligo danke elvokis la gravecon de komuna 
apogo al pligravigo de Esperanto-enkonduko kiel 
internacia lingvo, je la servoj de ambaŭflankaj celoj. 
Oficiala muzikensemblo de Distrikto Federacia 
prezentis la lokan kaj nacian himnojn kun ĉeesto de 
multnombraj esperantistoj el pluraj brazilaj ŝtatoj. Je 
la fino de la solenaĵo estis deklarita, kiel oficiala dato- 
ceremonio, la 15-a de decembro, Tago de Zamenhof, 
ĉe la Ĉambro de Deputitoj. 


LABORKUNSIDOJ BEL-FK 


Okaze de la Festo-tago 14/04/97 omaĝe al Esperanto 
ĉe la ĉambro de Deputitoj de DF en Brasilia, BEL kaj 
Federacia Konsilantaro kunsidis ekde la 11-a ĝis 13-a/ 
04/97, en la sidejo de Ligo, SDS Edificio Venŝncio 
NI, S/409 kun partopreno de 17 esperantistoj el Ceara, 
Sĝo Paulo, Distrito Federal, Pernambuco, Parana, 
Bahia, Rio de Janciro, Goias, Rio Grande do Sul dum 
16-hora programo. La koncernaj tagordoj temis 
pririgarde al plenumo de la Statuto, Regularoj, 
Departementoj-respondeculoj, Komisiitoj kaj 
Direktoroj; rilatoj inter BEL-UEA laboraspektoj: 
Landa Asocio, Komitato, Delegita Reto, Amerika 
Agado; BEJO-prezento; BEL-Bilanco, Atingoj, 





Proponoj; Kongresoj naciaj kaj internaciaj; 
BEL-membro-kategorioj, Libroservo, Eldonado, 
Puklikaĵoj, Raportoj de FK kaj BEJO-Reprezentantoj, 
Direktoroj, Komisiitoj, Komisionoj. Tri enposteniĝoj 
okazis, tiu de Reto de Reprezentantoj: Luiz Alberto 
de Oliveira Coelho, Informado: Roberto Vieira 
Resende kaj NRO-j: Ursula Grattapaglia. Aldone ni 
informas ke en majo, 97 Giuseppe Grattapaglia 
demisiis de Kongresoj-Departemento. Estis proponita 
estigo de Fondaĵo Kongresoj kion dum la 33-a BKE 
en Curitiba, la Ĝenerala Asembleo pritraktos. 


JUNA AMIKO 


Ekde majo/97 la membroj de Ligo ricevas la revuon 
JUNA AMIKO rilate al jaro 1997, speciala oferto al 
aliĝantoj; kune kun ĝi enestas la BEL-cirkulero n-ro 
2/97 de monato Majo, kiu sinteze informas: 


KURSO PER KORESPONDADO: Unu el la plej 
signifaj por formado de esperantistoj inkluzive en 
eksterlando pere de senpaga sendo de materialo al 
afrikaj landoj uzantaj la portugalan lingvon. 


ABONSERVO: Ankaŭ unu el la plej elstaraj, 
disponeblas al ĉiuj la plej gravajn periodaĵojn 
esperantistajn. 


LIBROSERVO: Nia Libroservo danke al la apogo de 
brazilanoj, fariĝas la dua plej granda en la mondo. 





Partoprenintoj de la solena Sesio fronte al panclo kun multnombraj 
apogleteroj ricevitaj. 






NOVA ESTRARO: Ekde 03/03/97 enposteniĝis la 
nova estraro de Montes Claros Esperanto-Klubo: 
Prezidanto: Antonio Felix da Silva, Vic-Prezidanto: 
Maria Aparecida de Jesus Santos, Kasistino: Selma 
de Menezes Alves, Sekretariino: Maria Helena Viana 
de Moura. 


TAUBATE ESPERANTO-KLUBO 

La 40-an datrevenon festis TEK, en 25/04/97, per 
kunveno etosa kiun partoprenis kvardeko da 
esperantistoj kaj simpatiantoj. Salut-kaj-gratulvortojn 
prezentis Alcyr Guedes, G. Aquino da S. Velho, Eurico 
Figueira, Paulo S. Viana kaj Symilde S. Ledon. 


AERĴ 

Asocio Esperantista de Rio de Ĵanejro, Caixa Postal 
840, Rio de Janeiro; RJ 20001-970 prezentis 
laborplanon de la nova estraro de marto 1997 al marto 
2000 kiu entenas jenajn publikaĵojn: 

AERĴ INFORMAS - portugallingva, monata kun 
informoj pri kunvenoj, kursoj aŭ eventoj. 
ESPERANTO-AKTUALAĴOJ - portugallingva, 
dumonata, kun informoj pri problemoj de diverseco 
lingvistika, artikoloj pri la lingvo, movado 
esperantista, scienco kaj kulturo. 

RIO ESPERANTISTA - en Esperanto, revuo informa, 
kultura kun artikoloj pri la lingvo, la movado 
esperantista, scienco kaj kulturo. 

La kursoj de Esperanto ekde majo/97, ĉe la sidejo, 
estas programitaj de lundo al sabato. Nova estraro: 
Prezidanto: Aloisio Sartorato, Vic-Prezidanto: Ilmar 
Gomes Ferreira, 1-a Sekretario: Jose R. de Souza 
Ramos, 2-a Sekretario. Andre Luiz Godoy, 1-a 
Kasisto: Neuza Mendes Bueno, 2-a Kasisto: Maria 
das G. de O. Castro. Konsilantoj: Jorge C. de Oliveira, 
Givanildo Ramos Costa, Luiz Alberto de O. Coelho. 


HIRUNDINO 

Campinas, Paulinia, Ibiuna - N-ro 3, Majo 1997 

Tre interesa publikaĵo kiu estas suplemento de 
Hirundido, bulteno de Kultura Centro de Esperanto. 
Adreso: Caixa Postal 1097, Campinas, SP 13001-970. 


KUNVOKO 

JOSE ROQUE STURZA, Caixa Postal 61, BR 
97700-000 SANTIAGO, RS - Fakso 00 5555251 
1718 sugestas kampanjon por sendo de mesaĝoj al: 
Eldonejo Langenscheidt, Postfach 40 11020 DE-80711 
Munchen - Alemanha, Fakso -H00 49 089 363 862, cele 
al senprokrasta publikigo de la jam pretaj originaloj de 
la Vortaro E-Germana de Prof. Erich-Dieter Krause. 

REZULTO DE KONKURSO 

La brazila ILEI-SEKCIO informas pri la konkurso, 
kiun ĝi organizis pri la temo "Rolo de kanzonoj kaj 
skeĉetoj en la unuaj fazoj de la Esperanto-Instruado". 
Partoprenis la konkurson 6 esperantistoj. Venkintoj: 
Newton J. Monteiro (1-a premio); Flavio A. Rebello 
(2-a premio), Francisca Martos (4-a premio). Oni ne 
atribuis la 5-an premion. Juĝkomisiono: Jair Salles 
(Rio de Janeiro); Josias Barboza (Gama, DF); Ursula 
Grattapaglia (Alto Paraiso de Goias, GO). La premioj 
estos liveritaj la 31-an de majo/97, en la sidejo de 
EASP, Rua Faustolo, 124 Sŝo Paulo, SP. 


MUZIKA KONKURSO 

La 1997a jaro estas abunda je diversaj "rondciferaj" 
datrevenoj de la naskiĝo, morto (aŭ apero de tiu aŭ tiu 
grava muzikverko) de multaj internaciskale konataj 
komponistoj, kiel polo Karol Szymanowski, aŭstro 
Franz Schubert, germanoj Ludwig van Beethoven kaj 
Johannes Brahms. Lige kun tio la Esperanto-Redakcio 
de Pola Radio lanĉas ĉi-jare specialan muzikan 
konkurson kaj incitas al kunlaboro la aliajn 
radiostaciojn (kiuj utiligas Esperanton), la E-gazetaron 
kaj muzikajn e-istajn organizaĵojn, kiel ekz. Muzikan 
E-Ligo, Eurokka. 

La celo de la konkurso estas atentigi la esperantistaron 
pri la ligoj de E-o kun muziko, popularigi la ĝisnunan 
utiligadon de la internacia lingvo por muzikaj celoj 
(kantoj, leĝeraj kanzonoj, serioza muziko, ktp.), sed 
ankaŭ vastigi la aplikadon de muzikaĵoj en la formo 
de kantoj por didaktikaj celoj kaj utiligadon de E-o 
kiel inspirfonto por komponistoj. 

Por partopreni la konkurson sufiĉas respondi al unu 
el la tri demandoj: 

1) Kiu el la originalaj poemoj de la kreinto de E-o, 
Ludoviko Zamenhof, farigis kanto-teksto? 

2) Menciu almenaŭ unu el la konataj al vi kantistoj 
(kanto-grupoj, orkestroj), kiuj plenumis aŭ plenumas 
kantojn en E-o. 

3) Kiu konata al vi komponisto havas ĉi-jare sian 
rondciferan datrevenon de la naskiĝo (morto)? 

Kiun - ekzemplodone - komponaĵon de tiu komponisto 
vi konas? 

Dezirante faciligi la respondojn kaj samtempe 
plivastigi la primuzikan informadon Pola Radio 
prezentos en siaj E-elsendoj de la mezo de aprilo ĝis 
la 30-a de novembro 1997 amason da informoj, 
intervjuoj, ktp. pri E-o kaj muziko. 

La respondojn oni sendu al la adreso: Pola Radio, 
Esperanto-Redakcio, 00-977 Varsovio, Poŝtfako 46, 
Pollando, aŭ per la reto: pettyn(Qradio.com.pl (per 
fakso: 48-22-645-5917). 

La anonco de la konkurso-rezultoj kaj prezento de la 
nomoj de premiitoj sekvos la 15-an de decembro 1997 
en la tago de la Zamenhof-festo - en ĉiuj elsendoj de 
Pola Radio. ? 

En la konkurso oni lotumos kiel premiojn kasedojn kaj 
kompaktajn diskojn kun E-kanto-tekstoj en E-o, ktp. 





Kaiurbo, 27/04/97 
Ni laboru kune, ĉie samcele kaj, ne malpli, 
internacinivele. 

Eble ĉiuj legis en la revuo EPĈ, Jan/96, paĝo 28, 
pri la sinteno de ĉinoj cele protekti sialandan 
suverenon, pere de kuraĝa decido. De Septembro/96 
la GAZETARAJ KONFERENCOJ okazas nur en la 
ĉina lingvo. Tial ke, relative pokaj ĵurnalistoj kapablas 
teni rektan komprenon kaj, por ne tro strangoli la aliron 
de fremdaj ĵurnalistoj, oni kaptu la neperdindan ŝancon 
ensendi al la Ĉina Registaro (pere de EPĈ-redakcio ) 
petskribon sur multnombra signaturaro, kun propono 
ke la neŭtrala Esperanto, estu rajtigita paralele servi 
en tiaj konferencoj. 

Tiamaniere ni prestiĝos me nur ĉinajn 
gesamideanojn sed ankaŭ ĵurnalistojn tra la tuta 
mondo. Inteligente, ĉiuj sturmu al la sama konkero! 
Amikece kaj samideane, via Georgo Otto Vaske. 
(EPĈ:PK 77 Pekino, Ĉinio 100037) 

Pato Branco, (blanka anaso) estas malgranda 
urbo, kun okdek mil enloĝantoj en Paranao, umu el la 
sudaj ŝtatoj de Brazilo. La 26-an de aprilo komenciĝis 
tie kurso pri E-o por 20 urbanoj sub la aŭspicio de 
S-ro Claudio Petrycoski, posedanto de la tiea fabriko 
de forneloj kun sescento da laboristoj (- xallas(2 
bbs.whiteduek.com.br). La instruo estas farata de 
Jorge Teles, Maria Mattos kaj Geraldo Mattos, 
klubanoj de Paranaa E-Asocio. E-o estas ofte 
diskonigata per la tiea ĵurnalo Gazeta do Sudoeste, 
per la artikoloj de V. H. Ribeiro. La grupo estas tiel 
entuziasmigita, ke ili deziras inviti al sia urbo la 
Paranaan Renkontiĝon de 1999 kaj la Sudbrazilan de 
2001, la sojlo de la tria jarmilo! Mi petas vian reagon 
al ili por subteni ilian flamon! Kore via, Geraldo 
Mattos. 

REDAKTORO DEI PR: 

Mi ricevis la martan numeron de via revuo, dankon. 
Aparte plaĉis al mi la artikolo de O. Vaske sur la lasta 
paĝo. Mi kopios kaj sendos ĝin al Naturista Vivo, 
oficiala organo de INOE, kies redaktoro estas mia 
amiko. Se vi havas materialojn pri E-instruado, kiuj 
interesas pli internacian publikigon, sendu ilin al mi, 
redaktoro de Internacia Pedagogia Revuo rete aŭ poŝte. 
Mi eventuale transprenos ankaŭ la jam aperintajn 
artikolojn, kun fontoindiko, se ne temas pri tro loka 
aŭ efemera temo. 

Amike, Jozefo Nemeth HU-8500 Papa, Kilian ltp. 
75/9. nlaltQDkonyvtar.c3.hu 












AIS-KONFERENCO EN RIMINI/SAN 
MARINO 

31-8/5-9/1997, Reinhard Foessmeier, 
reinhard.foessmeier(Qixos.de 
TTT:http://www.forst 
-uni-muenchen.de/OTHERS/AIS/ 

- 82-a UK, Adelajdo-AŬSTRALIO,19-26/07/97 
Temo: "Toleremo kaj Justeco en Multkultura Mondo" 
-53-a INTERNACIA KONGRESO DE JUNAJ 
ESPERANTISTOJ 24-31/07/97, Asisi, Italio. 
Informoj: Cristina de Giorgi, Via Luigi Pera, 10. 
56100 Pisa - Italio - chriss(Qsirius.pisa.it 

-I5a INT. KIBERNETIKA KONFERENCO (en la 
sekcio "Kibernetiko en prihomaj sciencoj" eblas krom 
la franca kaj angla uzi la internacian lingvon), 24-28/ 
08/98(!). Estus tre utile, se pluraj E-parolantoj sin 
proponus per letero (en la angla aŭ la franca) al: As- 
sociation Int. de Cybernetique, M. Ramaekers, Palais 
des Expositions, Place A. Rijckmans, B-5000 Namur, 
Belgio. 

-7-a INTERNACIA E-KONGRESO, en Valencia, 
HISPANIO, inter la 8-a kaj la 13-a/07/97, kies honoran 
prezidantecon akceptis la Reĝino Sofia de Hispanio. 
- 16-a KOMUNA SEMINARIO DE ESPERANTO in- 
ter Korea, ĉina kaj Japana Junularoj, 15-17/08/97 en 
Yusong Junulara Gastejo. Temo: "E-o en la 21-a 
Jarcento". Organizanto: Korca E-Junularo. CPO Kesto 
7998 Seulo, Koreio. 


RADIOAMATOROJ 

La VERDA RONDO Sudamerika, perradia, viglas. 
La propagando montras lantan pliboniĝon en la 11- 
jara periodo. 

Fariĝu radioamatoroj! 

Ĝuu ĉiusemajnan kunsidon, ĉiu en sia sofo.VASKE 
PY3ACE 


ko 








XI-a ESPERANTO-RENKONTIĜO DE 
STATO RIO DE JANEJRO 
23-24-25/05/97. BARRA MANSA, RJ 
La renkontiĝo okazis ene de la Oficiala Programo kun 
73 aliĝintoj. Kelkaj programeroj ne estis realigitaj pro 
la manko de partoprenantoj, ekz. la prelego por kiu 
sin preparis D-ro Mauricio M. Gomes, kiu vojaĝis 
centojn da kilometroj por tiu celo! Aparte sukcesis la 
Infana Renkontiĝo tiel kvalite kiel kvante, kies 
aktivecoj estis tre bone kunordigitaj de la simpatiaj 
geedzoj Carlos Alberto Ferreira kaj Janete, el Vitoria, 
ES. Malgraŭ ke la vizitado CSN (Kompanio Siderurgia 
Nacia) fiaskis, la Alternativa Programo (teatraĵo) 
superis la antaŭvidon. Renkontiĝa taksadkunsido 
realigita en la 31-a de Majo, 97 konkludis jene: 1- Oni 
zorgu por ke ne prezentiĝu programero kun religia 
karaktero; 2- La E-Movado en la urbo devas klopodi 
por disvastigi la Internacian Neŭtralan Lingvon Es- 
peranto en la diversajn sociajn rangojn, ĉar oni 
konstatis grandan misinformon pri ĝi; 3- La urba 
E-movado bezonas revigliĝon por eviti ĝian halton. 
4- Oni nepre konsideru kiel fundamentan la realigon 
de konversacia grupo kondiĉe ke la esperantaj bazaj 
kursoj estu efikaj, krom la bezono realigi kursojn por 
estiĝo de instruistoj; 5- Oni esploru kaj profitu ĉiujn 
oportunojn por lernigi Esperanton al infanaro, aparte 
ĉe la lernejaj kaj religiaj domoj. 


NITEROI ESPERANTO-KLUBO 

Caixa Postal 100.010 Niteroi, RJ 24001-RJ 
Renkontiĝo memorfeste al la Ora Jubileo de NEK 
5-7/09/97, Temo: "Esperanto Survoje al Jarcento XXI" 


NORDORIENTA E-RENKONTIĜO 

IV-a Laborkunsido de E-Asocioj en Brazila 
Nordoriento kaj I-a Cearaa E-Renkontiĝo 
28-30/11/97. Temo:"Strategio-Starigo por Komuna 
Laboro inter E-Asocioj de Brazila Nordoriento". 
Adreso: 

Caixa Postal 5001 Fortaleza, CEARA 60164-970. 


29-a E-RENKONTIĜO DE SUDPARAIBA 
VALO 

8/06/97 (09.00-16.00 h) Loko: Ĉambro de la Urba 
Leĝfarantoj, Placo Afonso Pena, Centro, So Josĉ dos 
Campos, SP; Organiza Komitato: Lŭcia Helena de 
Souza, Alcyr Guedes de Almeida. 

En Barra Mansa, Givanildo transdonas al Denise kaj Wilson Deslandes 
merititan platon omaĝe al longega laboro por Esperanto 


EVENTO EN PASSOS, MG 

Organize de ASUME (Asocio Sulminasa de Espe- 
ranto) sub la gvidado de Aleksandro Cesario okazis 
evento en 03/05/97 kun disdono de atestoj de baza 
kurso de Esperanto al gelernantoj. Prelegis David 
Bianchini pri ĝeneralaj aspektoj de Esperanto en la 
monda socio. (Informis Jose Pedro Milagres kiu 
vojaĝis pli ol 1000 km. por havi oportunecon diri ion 
pri la landa asocio, disdoni steletojn kaj ĉefe paroli 
pri la rolo de BEL en la landa movado kaj instigi la 
novulojn fariĝi BELANOJ, la nura maniero ebligi BEL 
pli bone labori favore al la administrado kaj 
disvastigado de E-o, pere de efika apogo, morala kaj 
mona de ĉiu E-parolanto). 


KURSOJ 


El "Rio Grande Esperanto-Bulteno", oficiala 
organo de Esperantista Societo de Rio Grande, Rua 
General Vitorino, 393/301, CP 233 Rio Grande; RS 
96211-970: 

Baza kurso ekde la 15-a/05/97, marde kaj ĵaŭde de 
18.30-20.00 h. Informoj ĉe la Societo de lundo al 
sabato, 17.00-19.00 h. 


ARARAQUARA E-KLUBO 

Av. Barroso, 2085, Santana 14801 - 160 Araraquara, 
SP - Baza Kurso, ekde Marto/97 kun 18 gelernantoj, 
en la sidejo kaj ekde Aprilo/97 kun 15 gelernantoj en 
la Nukleo Spiritista A. Luiz, Av. Com. Alberto Dias, 
1374, Bairro Santa Angelina - la sabatoj je la 15-a horo. 


CAMPINAS, SP 

Lucas Yassumura informas pri nova kurso de Espe- 
ranto ĉe Centro Espirita Fraternidade, ekde la 12-a/ 
04/97, cele al ne nur ekkonigo de Esperanto al la 
gelernantoj sed solidigo de iliaj konoj. La kurso daŭros 
du jarojn. Por informoj: 

lukasys(Qibm.net - Tel. (011) 7394-2031 (nur dimanĉe). 


AERA Eyonarto mm RADIO 


Adresaro 

de Esperantaj Radio Stacioj 
en Amerikoj Azio kaj 
Pacifiko 


Skribi al internaciaj stacioj estas tre grava helpo, 
precipe ke esperantistoj ne havas ŝtaton, kiu dungas 
diplomatojn kaj armeanojn: pro tio ili devas pruvi 
mem, ke ili ekzistas kaj aŭskultas. Simpla poŝtkarto 
al Esperanto-redakcio, por informi ke oni aŭskultis, 
estas eta kaj utila paŝo. Kelkaj stacioj estas riceveblaj 
vastskale, per mallongaj ondoj aŭ satelito, aliaj estas 
lokaj stacioj, ofte dulingvaj. 

CHINA RADIO Internacia - Esperanto 

CN -100866 BEIJING, Ĉinio 

tel. --86(10) 609-2381 fax. --86(10) 851-3175 /-1428 
RADIO AUSTRIA Internacia - Esperanto 
A -1136 WIEN, Aŭstrio 

fax. 143(1) 87878-3630/-4404 

ret. info(Yrai.ping.at (ROI - Esperanto) 

RADIO HAVANO Kubo - Esperanto 

P.F. 6240, LA HABANA, Kubo 

tel. -53(7) 795007 aŭ 401364 fax. -53(7) 338729 
ret. radiohc(Qtinored.cu (Radio Habana Cuba - Esperanto) 
RAI internacia - Esperanto 

C.P. 320 Centro Corr., I- 00187 ROMA, Italio 

fax. 439(6)331 71 895 

RADIO VATICANA - Esperanto 

SCV - 00120 LE VATICAN 

tel. 439 (6) 6988 5351 fax. -H39(6) 63 28 39 

ret. mc6778(Qmclink.it (R. Vaticana Esperanto) 
Radio Rio de Janeiro - Lasta horo 

Estrada do Dendĉ 659, Ilha do Governador, RIO DE 
JANEIRO, Brazilo 

tel. -55(021) 393-6969/-5252 

Radio Clube de Sorocaba - Esperanto 

Av. Washington Luiz n.” 1200, BR -18030-270 
SOROCABA (SP), Brazilo 

Radio Rio de Janeiro - Espiritismo, 
Evangelio, Esperanto 

Estrada do Dendĉ 659, Ilha do Governador, RIO DE 
JANEIRO, Brazilo 

tel. 55 (021) 393-6969/-5252 

Radio 3.ZZZ - Esperanto 

P.O. Box 1106, COLLINGWOOD, VICTORIA 3066, 
Aŭstralio 

tel. H61(3)9415 19-23 / -25; fax. 461 (3)9415 1818 
Super Brasilia FM - "Noticoj pri Esperanto" 
Base da Torre de TV, box n 03, CEP, BR - 70070-300 


BRASILIA DF, Brazilo 
tel. 155(0/61) 321 1313, fax.-455 (0/61) 3215938 
http:/ /www.worldnet.net/~bmasala/ AERA/ 

1-"Mi estas biologstudento kiu skribas de Venezuelo. 
Tiu mesaĝo estas por saluti vin kaj demandi se vi 
deziras interŝanĝi interrete (aŭ poŝte) pri: scienco, 
esperanto, arto, interreto, alia grava temo. Se vi povas 
respondi al mi, mi dankos vin ". ELDIMAR J. LAREZ 
M. Universida de Los Andes, Facultad de Ciencias, 
Departamento de Biologia, Merida, Venezuela. 
«larmatej(Qciens.ula.ve» 
2 - "Mi volas interŝanĝi uzitajn poŝtmarkojn kun 
brazilaj filatelistoj". SANTIAGO MARTIN RELEA, 
Fray Juan 25-69 K BILBAO 48013 BILBAO, 
HISPANIO. 
3 -"Mi direktas min al vi kun la peto ĉu vi volus esplori 
en via lando ĉu ekzistas revuoj kiu traktas naturajn 
kuracmetodojn, bonfartadon (korpan laboron, spiritan 
dancon, biodancon, astrologion, ktp.) kaj se eblas la 
adreso la adreson sur TTT (Internet). Koregan dankon. 
HERMAN DECEUNINCK; Kluisstraat, 22 B-1500 
HALLE, BELGIO, Eŭropa Unio. E-mail: 
herman.deceuninckQvlaanderen.be 
4 - "Sub la gvido de Eugeny S. Perevertajlo, adreso 
ab/K 140, Poĉtamt, 700000, Taŝkento - Uzbekistano, 
tuta grupo da freŝbakitaj esperantistoj (almenaŭ 20 
gejunuloj) 12 ĝis 18 jaraj deziras korespondi en la tuta 
mondo. 
Vidu kiom simpatia estas Sveta, konstatu kiom 
ekvivalentaj estas la homaj valoroj, ankaŭ per Esperanto. 
"Kara amiko, mia nomo estas Sveta Smirnova. Mi 
estas 14 jara knabino. Mi lernas en la oka klaso. Mi 
vizitas lecionojn de muziko kaj teniso. En mia familio 
estas triopo da inoj -panjo Lidia, fratino Irina kaj mi. 
Mi havas hundon el specio skota ŝafhundo. Mia alto 
estas 168 cm. Mi havas malhelajn harojn kaj brunajn 
okulojn. Dum la libera tempo mi ŝatas legi. Mia ŝatata 
verkisto estas Aleksandro Dumas. Mi ŝatas aŭskulti 
muzikon kaj mi mem ludas pianon, violoncelon kaj 
gitaron. Mia ŝatata manĝaĵo estas rostita viando. Mi 
volas konatiĝi kun vi kaj amikiĝi. Priskribu vin, diru 
pri viaj hobioj, gustoj, ŝatoj. Mi multe esperas, ke vi 
respondos mian leteron. 
Demandu min, kion vi volas legi de mi. Salutas vin el 
la sunoplena Taŝkento, Sveta Smirnova." 
. kaj estas Svetlana, Viktoro, Viktoria Korneva, 
Aleksej, Anna, Stepan, Tolik ktp., do bonvolu kontakti 
ilin ĉe la supra adreso, ili antaŭdankas." 


"ŜORBETOJ" KAJ "RIO-DE-ĴANEJRIANINETOJ" 


VORTARISTOJ PROCEDU PLI KRITIKE 
Neniu E-adepto povas kontesti la multflanke utilan rolon de Plena 


ilustrita Vortaro por la unueca aplikado de nia lingvo. Tamen, dulingvaj 
vortaroj ne transprenadu sklave el PIV evidentajn erarojn. 
(el la revuo ESPERANTO de majo 1997, p.. 89) 





Vortaroj en iu ajn lingvo ĉiam havas mankojn kaj erarojn. Tial PIV estos baldaŭ reeldonita, kun multaj korektoj 
kaj aldonoj. Ankaŭ tial mi pretigis suplementojn por la reeldonoj de du malnovaj vortaroj, 1989. Bedaŭrinde 
mi ne korektis ĉiujn iliajn erarojn, kaj ne kriis sufiĉe laŭte por eviti, ke tiuj eraroj disvastiĝu. Por la bono de 
Esperanto, mi laŭte krios ekde nun! Komence nur pri PLUMINGO, ŜORBETO kaj geografiaj nomoj. 


1, En naciaj vortaroj, la traduko de PLUMINGO (vorto de Zamenhof) aperas jene: angle, penholder, france, 
porte-plume, hispane, mango portaplumas. Tiu objekto estas malnova ligna ingo taŭga por skribi per malgranda 
metala plumeto. La moderna skribilo, kiu portugale ankaŭ nomiĝas "caneta", ne estas ingo! Ĝia nomo estas 
FONTOPLUMO aŭ, pli ĝenerale, simple PLUMO. 


2. "ŜORBETO = sorvete" estas evidenta eraro en niaj malnovaj vortaroj. Portugallingva "sorvete" respondas 
Esperante al GLACIAĴO, kaj havas tiujn ĉi tradukojn: (a) /ce-cream, (f) glace, (h) helado kaj (r) moroĵenoje. 
En PIV , ŜORBETO estas "duonglacia trinkaĵo el frukta suko", kun jenaj tradukoj: (a) sherbet, (f) sorbet, (h) 
sorbete kaj (r) ŝerbjĉt. La difinoj en nacilingvaj vortaroj similas tiun de PIV: do tiu trinkaĵo ne estas glaciaĵo! 


3. La ĉefa regulo pri propraj nomoj, en iu ajn lingvo, estas ke oni ne tradukas ilin! La esceptoj estas vortoj tre 
uzataj, kiel JOHANO, PARIZO, kaj USONO. P. C. Neto kaj aliaj en TIPOJ KAJ ASPEKTOJ DE BRAZILO 
(IBGE 1945), lasis preskaŭ ĉiujn brazilajn geografiajn nomojn en la portugala. Ekzemple: "ŝtato Ceara:, "rivero 
Sŝo Francisco"ktp. 


Esperanto havas nur ĉirkaŭ 250 oficialajn proprajn nomojn. Por nia lando, la nura oficiala vorto estas BRAZILO! 
Ĉiuj aliaj, kiel prave diras D£lio Pereira de Souza, estas simplaj proponoj. Por sendi al li taŭgajn kritikojn kaj 
sugestojn responde al lia peto, oni bezonas scii, ke: 

1. por informiĝi pri oficialaj landnomoj, pli grava ol PIV estas AKTOJ DE LA AKADEMIO 1975-91, de 
longe havebla en la libro-servo de UEA; 

2. oficialaj landnomoj estas HONDURO, ISRAELO, LUKSEMBURGO, MEKSIKO kaj PANAMO; ne 
Honduraso, Izraelio, Luksemburgio, Meksikio aŭ Panamio! 

3. argentinanoj nomas sian ĉefurbon BONAERO, prefere al la monstra PIVa propono Buenos-Ajreso; 

4. aldono de O estas ofte malbona esperantigo de geografiaj nomoj; Moskvd (rusa nomo de la ĉefurbo de 
Rusio) ricevis de Zamenhof la esperantigon MOSKVO (ne Moskvaof). Kaj ĝiaj loĝantoj, moskviĉi, fariĝis 
MOSKVANOJ, kaj ne, malbele, Moskvaanoj. 


Samkiel United States of America fariĝis simple USONO, nia mirinda eks-ĉefurbo povas fariĝi simple RIO 
(urbo aŭ ŝtato). Carfocas kaj fluminenses povas egale nomiĝi RIANOJ. RIO estas nomo pli internacia ol RIO- 
DE-ĴANEIRO. Estis usona filmo nomita "Nancy goes to RIO", kaj brazila sambo furoris en la franca radio, en 
la voĉo de Dario Moreno, kun teksto: "S/ tu vas d Rio, n' oublie pas de monter la-haut...". La bezono distingi 
cariocas kaj fluminenses devigus nin eventuale plilongigi: RIO-URBANOJ kaj RIO-ŜTATANOJ. Tamen 
RIO-DE-ĴANEJRIANO estas vorto ne nur orelvunda kaj kontraŭa al la decidoj de la Akademio pri MEKSIKO 
kaj PANAMO, sed ankaŭ taŭga donaco por la malamikoj de Esperanto. Ili facile uzos ĝin por ridindigi nin. 
Kie ajn tiaj vortoj troviĝas, ni esperu, ke baldaŭa erar-tabelo“ korektos ilin. Protestu, "rio-de- 
ĵanejrianinetoj"! 
Sylla Chaves, 29.05.97 
Konsilanto de la Akademio 
“ NDLR: Erar-tabelo en "Dicionario Completo Esperanto-Portuguĉs" eldono de FEB. 

ARTERIA HIPERTENSIO 
ĈIO, KION VI DEVAS SCII PRI ĜI 


1. ALTA ARTERIA PREMO: 

La arteria hipertensio aŭ alta arteria premo estas 
malsano tre ofta tiel ĉe viroj, kiel ĉe virinoj, junuloj 
aŭ maljunuloj. Ĝi okazas pli ofte ĉe homoj, kiuj havas 
hipertensiulojn en la familio. Plej ofte, la hipertensiuloj 
ne prezentas simptomojn kaj la malsano estas 
diagnozata per rutinaj kuracistekzamenoj aŭ pro la 
apero de komplikoj. 

La organoj plej atingeblaj de hipertensio estas: 
koro, renoj, cerbo kaj okuloj. 

La hipertensio havas diversajn kaŭzojn kaj estas 
kontrolebla per kuracado aŭ kuracista orientado. 

La alta arteria premo estas pli problema ĉe sp 
kiuj havas la tiel nomatajn "faktorojn de risko"; ti 
granda konsumo de salo, tabako, emocia ludilo; 
obezeco, manko de korpa aktiveco kaj familia 
heredaĵo. Kiom pli granda estas la nombroj de faktoroj 
de risko, tiom pli granda estas la ŝanco de pligrandiĝo 
de la arteria hipertensio. 

Atentu! Vizitu vian kuraciston de tempo al tempo. 
Kontrolu viajn faktorojn de risko. Obeu la orientadojn 
de via kuracisto kaj neniam forlasu la preskribitan 
kuracadon. 


2. OBEZECO: 

Pluraj studoj montras, ke ekzistas rilato inter 
obezeco kaj arteria premo. Proporcie kiel la homo 
gajnas pezon, lia arteria premo plialtiĝas, sed la malo 
ankaŭ estas vero. La asocio de troa pezo kaj la 
disvolviĝo de hipertensio estas rimarkinda precipe ĉe 
infanoj kaj junaj plenaĝuloj. Tiam, la malpligrandiĝo 
de pezo estas tre grava por la kontrolo de la arteria 
premo. Se via pezo estas tro alta, via kuracisto rajtas 
instrui vin pri la plej bona maniero reveni al normalo. 


3. SALO: 

Salo (NACL-Natria Klorido) estas la spicaĵo plej 
populara de la brazila kuirarto. La homoj potage 
konsumas meznombre 10 gramojn da salo. Tio similas 
al 4 plenaj kafkuleroj. Tamen, nia korpo ne bezonas 
tian kvanton da salo. Malpli ol unu kafkulero estas 
sufiĉe kaj tiu ĉi kvanto ekzistas normale en la nutraĵoj 
mem. 

La troa salo povas kontribui al la malplibonigo de 
la alta arteria premo, difektante la efikon de la sanigilo 
kaj igante pli malfacila la kontrolon de hipertensio. 
La kuracisto rekomendas, ke la homoj devas ne troigi 

salomanĝon, sendepende, ĉu ili havas aŭ ne 
problemojn pri premo. 

Por malpligrandigi la konsumon de salo, faru la 
jenon: 

- Ne metu salujon sur la tablo. 

- Kuiru sen salo aŭ kun malmulto da salo. 

- Evitu manĝi salitan manĝaĵon kaj 

- Evitu enladigitajn manĝaĵojn. 


4 . ALKOHOLO: 

Studoj montras, ke ekzistas rilato inter konsumo 
de alkoholaĵoj, pli ol tri dozoj meznombre potage kaj 
plialtiĝo de la arteria premo, sendepende de la aĝo, 
de la persono aŭ de aliaj faktoroj de risko. Ĉiu klopodo 
por malpligrandigi aŭ eĉ ĉesigi la konsumon de 
alkoholaĵoj, helpos la kuracadon de hipertensio. 


5. TABAKO: 

La uzado de tabako ne malhelpas nur la pulmojn. 
Ĝi pligravigas la kormalsanojn ĉar ĝi akcelas la 
arteriosklerozon, malmoligante la arteriojn. Tio kaŭzas 
plialtigon de la premo kaj la okazojn de koratakoj. 

Sendube, la uzado de tabako ne estas bona afero. 

Kiu ĉesas fumi plibonigas la spiradon, stimulas la 
guston, faras la dentojn helaj kaj puraj, la maladoro 
de la elspiraĵo revenas normala, la fingroj ne restas 
flavigitaj pro la nikotino, la seksa kaj korpa stato 
pliboniĝas, krom tio pliboniĝas la rilato kun la familio, 
evitante la problemon de la pasiva tabakuzanto. 

Krom tio boniĝas ĝenerale la sano de viaj pulmoj, 
koro kaj arterioj. 

Studoj montras, ke la mortokvanto pro koratako 
ĉe homoj, kiuj ĉesas fumi, estas pli malalta, kompare 
kun la homoj kiuj daŭrigas uzi tabakon. 


6. LACECO 

La emocia streĉiĝo aŭ laciĝo estas bedaŭrinde tre 
ordinara, precipe en la grandaj urboj kaj estas grava 
faktoro de risko por la hipertensio kaj kormalsanoj. 

La kontrolo de la emocia streĉiĝo estas malfacila, 
tamen kelkaj vlĝojaĝi“ estas tre gravaj kaj povas esti 
utilaj: 

- Planu plibone vian vivon anticipe. Evitu urĝiĝi. 

- Ne faru ĉion sola, dividu la respondecojn. 

- Kreu amuzajn aktivecojn kun via familio kaj 
amikoj. 

- Kiam vi estas anksia, ekklopodun ne fumi aŭ trinki 
pli ol kutime. 

- Se hazarde vi havos malfacilecojn por kontroli la 
korplaciĝon, serĉu vian kuraciston. Li donos al vi la 
adekvatan orientadon. . 


7. SENAKTIVECO 

Homoj kiuj havas hejmsideman vivon, havas 
pligrandan riskon de koratako ol tiuj, kiuj faras ian 
tipon de korpaj ekzercoj. 

Konfirmu kun via kuracisto, kiu estas la plibona 
ekzerco por vi. Ne estas grava via aĝo, sana stato aŭ 
korpa kondiĉo. Ĉiam estas ia tipo de korpa aktiveco 
kiu povas plibonigi vin. Sube estas kelkaj informoj 
por ke vi komencu vian ekzercprogramon. 

- Faru iun ajn tipon de ekzerco iomete 
pligrandigante ĝin iom post iom. 

- La plej bona ekzerco estas tiu, kiu postulas facilajn 
movojn; kiuj ripetiĝas kaj trejnas la muskolojn. 

- Fiksita horo ne estas grave. 

- Piedirado, marŝado, biciklado inter aliaj estas la 
plej indikataj, la plej ĝustaj por tiu, kiu volas praktiki. 

- Sendepende de fiksa programo serĉu ĉiam eble, 
anstataŭigi la veturadon per piedirado. 

- Ne faru ekzercojn kun la absorba zorgo fariĝi 
atleto, tio ne estas via celo. 


8. UTILAJ KONSILOJ 


Ni vidis, ke la hipertensio aŭ alta arteria premo 
liavas kuraceblon kaj kontrolon. Se vi sekvos la 
kuracistajn orientadojn, vi estos sekura kaj vi havos 
al vi vivon tute normalan. Por faciligi la kontrolon de 
via arteria premo: 

- Konservu vian pezon laŭ kuracista rekomendo 

- Ne tro manĝu salon. 

- Evitu grasecajn manĝaĵojn. 

- Evitu fumi. 

- Faru ekzercojn, almenaŭ piediru. 

- Kreu amuzajn aktivecojn kaj planu plibone vian 
VIVON. 

- Kontrolu la konsumon de alkoholo; la troo estas 
malutila. 

- Trinku viajn sanigilojn korekte. Ne lasu finiĝi la 
medikamenton. 

- Vizitu vian kuraciston de tempo al tempo. 


MEMORU: 

Ne sekvante la rekomendojn de via kuracisto, vi 
havigos al vi riskojn kaj komplikojn. 

Daŭrigu la kuracadon eĉ se vi vin sentas bone. 

Se vi havas iun neagrablan reagon dum la kuracado, 
serĉu vian kuraciston. Li adekvate orientos vin. 

Sekvante tiujn bazajn konsiderojn, vi nepre havigos 
al vi sanan kaj pli produkteman vivon. 

(Preskribitaj konsiloj de medikamentfolio) 

E-igis MILTON SERRA 

Ŝatokupo 


Elstara eco de radioamantoj 
Restadas la daŭra preteco ĉiam servi 
Radiokolegojn kaj al ĉirkaŭstarantoj 
Kiam temas pri la bonfarton konservi. 

Tiucele vaĉas pluraj en la bendoj, 

Specifaj helprondoj, tra la tuta mondo. 

lli restu ŝirmitaj kontraŭ elsendoj 

Neurĝaj, agordoj kaj/aŭ babilrondo. 
Tia estas argentina urĝo-reto 
Kvebek' romjo viktor, vigla tagonokte. 
Same "Brazilunido" al ĉiu peto, 
Vekrio aŭ plendado atentas dokte. 

Tial bonvenas estiĝi bonkutimo 

Ke ne nur homaranistoj enaŭskultu 

La util-rondojn, senmanke, pro rutino. 

El malo fataloj egaj ne rezultu. 
Tre ofte radiorondano premiatas 
Per ĝojego, eltrovinte kuracilon 
Kaj tuj de homo la vivo daŭrigatas. 
Lerta mortofinto kaŭzas rejubilon. 

Tre plezuriga ŝatokupo estas ĝi, 

Pri radio plibonigas la teknikon. 

Interesiĝu ĝustatempe ankaŭ vi. 

Gaja rondo prosperigas retorikon. 
Kaj ne forgesu, tarda samhobiano: 
Nepre vi aŭskultu antaŭ ol agordi. 
Certiĝu tuj poste ke en la lontano 
Neniu ŝatus viajn orelojn tordi. 

Decas akurate sekvi la regulojn. 

Cetere, kontrolistoj aŭdas nin! 

Mi adiaŭas la karajn legemulojn 

kaj, pro la rimaro plumpa, indulgu min. 
Bonvolu eklabori poeto vera, 
Anstataŭu la verkinton diletantan. 
Anaro radioamatora klera 
Meritas devizon pli laŭte klamantan. 


PY3ACE, =Vaske 

ESPERANTO-KATALOGO DE UEA- De R$ 6,00 por nuraj 16 poŝtmarkoj de unua valoro (socia). 

LA SANKTA BIBLIO - De R$ 20,00 por R$ 14,00. 

PLENA ILUSTRITA VORTARO DE ESPERANTO KUN SUPLEMENTO - De R$ 108,00 por R$ 97,20. 
PLENA ANALIZA GRAMATIKO - De R$ 32,00 por R$ 25,00. 

FAKTOJ KAJ FANTAZIOJ - De R$ 24,00 por R$ 21,00. 

TENDARAJ TAGOJ - Kajero unu - De R$ 8,00 por R$ 7,00; Kajero du - De R$ 10,00 por R$ 9,00; Kajero tri, 
de R$ 12,00 por R$ 10,50. 

FUNDAMENTA KRESTOMATIO - De R$ 32,00 por R$ 25,00. 

PAŜOJ AL PLENA POSEDO - De R$ 16,00 por R$ 14,00. 

DICIONARIO COMPLETO ESPERANTO-PORTUGUES - De R$ 20,00 por R$ 18,00. Ĝis 4 ekzempleroj: 
R$ 15,00 po. Ekde 5 ekzempleroj: R$ 14,00 po. 


FALDFOLIOJ "QUEM SABE O ESPERANTO VIVE O MUNDO" 


1000 ekzempleroj R$ 130,00; 500 ekzempleroj R$ 70,00; 250 ekzempleroj R$ 40,00; 100 ekzempleroj R$ 
17,00; 50 ekzempleroj R$ 9,00. La Ŝtatoj kiuj plej aĉetis faldfoliojn ĝis nun estis: 

Sŝo Paulo (7650), Minas Gerais (5250), Bahia (4100), Rio de Janeiro (3200) kaj Amazonas kaj Rio Grande do 
Sul (2250 po). 


LASTE APERIS... SUR NIA BRETARO! 


Adoru Kantante, R$ 17,00; Antologio de Amoro, R$ 17,00; Bapto de Caro Vladimir, La, R$ 15,00; Bildstria 
Gvido al Genetiko, La, R$ 18 00; Damo de l'Fatalo R$ 4,50; Inĝenia Hidalgo D. Quijote de la Mancha, La, R$ 
18,00; Lerni Pentradon, R$ 4,00; Levi ŝuon; R$ 4,00; Malgranda kurso pri HTML, R$ 5,00; Mil unuaj vortoj 
en Esperanto; (Broŝ.), R$ 11,00; Oldulo kaj la maro, La, R$ 11,00; Perfekteco de la esperantaj verboj, R$ 4,00; 
Pordoj, R$ 5,50; Serĉi Instruanton, R$ 4,00; Valeurs Socio-politique, pedagogique et culturelle de I'Esperanto, 
R$ 5,50; YUMEIHO TERAPIO, R$ 19,00. 


ATENTON! 


La prezoj de la libroj en oferto rilatas ekskluzive la membrojn de Ligo, kun rajto ankaŭ al rabato minimuma de 
1094 en iu ajn alia opcio, ĉiu Libroservo aŭ Abonservo de Ligo, krom sen sendoelspezo ĝis la 30-a/07/97. 
Mendojn per letero: BEL, Caixa Postal 3625, Brasilia, DF 70084-970. 

Per telefono: (061) 226-1298. 

Per fakso: (061 ) 226-4446 

Per elektronika poŝto: «bel(Qbrnet:co,:br» 

Diskonigu la hejmpaĝon de Ligo: 

«http://www.brnet.com.br/bel/bel» 


NI LABORU KUNE! 


AZILA ŭ 
ESPERANTISTO BRAZILA ESPERANTO-LIGO 
Caixa Postal 03625 


CAIXA POSTAL 269. - BR - 12460-000 N BR-70084-970 - Brasilia (DF) 
CAMPOS DO JORDAO/SP. - Tel./Fakso - (012) 262-1983 Telefono (061) 226-1298 - Fakso (061) 226-4446 

